pythainlp/thai-wiki-dataset-v4 huggingface dataset:
วีบีลองทูเกเตอร์

"วีบีลองทูเกเตอร์"  เป็นเพลงของมารายห์ แครี ในผลงานสตูดิโออัลบั้มชุดที่ 10 ของเธอในชุด "ดิอีแมนซิเพชันออฟมิมิ" และเป็นซิงเกิลที่ 2 ของอัลบั้มนี้ในปี 2005 เขียนเพลงและควบคุมการผลิตโดย แครี, เจอร์เมน ดูปรี, มานูเอล ซีล และจอห์นทา ออสติน เพลงนี้ได้รับอิทธิพลมาจากเพลงโซลและอาร์แอนด์บีในทศวรรษ 1980 โดยมีองค์ประกอบของคอร์ดเปียโนง่าย ๆ และแบ็กบีตบางส่วน เนื้อเพลงเล่าเรื่องเกี่ยวกับความสิ้นหวังของหญิงสาวที่เสียคนรักไป
หลังจากที่อาชีพการงานของแครีอยู่ในขาลงในระหว่างปี 2001 และ 2003 แครีก็กลับมาประสบความสำเร็จทั่วโลกอีกครั้งกับซิงเกิล "วีบีลองทูเกเตอร์" นี้โดยขึ้นชาร์ตอันดับ 1 ในหลายประเทศอย่างเช่น ออสเตรเลีย, โครเอเชีย, อิสราเอล, แอฟริกาใต้ และในสหรัฐอเมริกาที่ขึ้นอันดับ 1 บนชาร์ตซิงเกิลบิลบอร์ดนาน 14 สัปดาห์ ไม่ติดต่อกัน
ในสหรัฐอเมริกาเพลงนี้ได้รับการเล่นออกอากาศซ้ำแล้วซ้ำเล่าจนทำลายสถิติจากการสำรวจของนีลเส็น และยังได้รับคำวิจารณ์ที่ดี ทั้งยังแครีได้รับรางวัลมากมาย อย่างเช่น 2 รางวัลแกรมมี่ ในปี 2006 และนิตยสารบิลบอร์ดยังจัดอันดับเพลง "วีบีลองทูเกเตอร์" ที่อันดับ 9 ของเพลงใน 100 อันดับเพลงตลอดกาล
สมัยทิวดอร์

สมัยทิวดอร์  มักจะกล่าวถึงช่วงระยะเวลาระหว่างปี ค.ศ. 1485 ถึงปี ค.ศ. 1603 โดยเฉพาะเมื่อเกี่ยวกับประวัติศาสตร์อังกฤษ ซึ่งเป็นช่วงเวลาที่ตรงกับราชวงศ์ทิวดอร์ปกครองอังกฤษ โดยมีพระเจ้าเฮนรีที่ 7เป็นปฐมกษัตริย์ สมัยทิวดอร์เรียกอย่างกว้างๆ ที่รวมรัชสมัยของพระราชินีนาถเอลิซาเบธที่ 1 แต่รัชสมัยของพระราชินีนาถเอลิซาเบธก็ถือว่าอีกสมัยหนึ่งต่างหากที่เป็นสมัยเอลิซาเบธ
การปฏิวัติทางสังคมและทางเศรษฐกิจ.
หลังจากกาฬโรคระบาดในยุโรปและความเสื่อมโทรมทางด้านการเกษตรกรรมของปลายคริสต์ศตวรรษที่ 14 การขยายตัวของประชาชนก็เพิ่มมากขึ้น การขยายตัวของการส่งออกของผลิตภัณฑ์ขนแกะไปยังยุโรปทำให้เพิ่มฐานะทางเศรษฐกิจ ในปี ค.ศ. 1496 พระเจ้าเฮนรีที่ 7 ทรงประสบความสำเร็จในการตกลงในสนธิสัญญาอินเตอร์เคอร์ซัสแม็กนัส (Intercursus Magnus) ซึ่งเป็นสนธิสัญญาทางการค้ากับประเทศในยุโรปที่อังกฤษเป็นฝ่ายได้เปรียบ
ค่าจ้างแรงงานที่สูงและที่ดินที่มีมากมายในปลายคริสต์ศตวรรษที่ 14 และต้นคริสต์ศตวรรษที่ 15 ก็มาแทนที่ด้วยค่าจ้างแรงงานที่ถูกลงและความขาดแคลนที่ดิน ภาวะเงินเฟ้อซึ่งอาจจะมีสาเหตุมาจากทองที่หลั่งไหลเข้ามาจากอเมริกาและการขยายตัวของจำนวนประชากรเป็นบ่อเกิดของความไม่สงบในสังคมซึ่งมาจากช่องว่างระหว่างผู้มีฐานะดีและคนยากจนที่ขยายตัวมากขึ้น สมัยนี้เป็นสมัยของการเปลี่ยนแปลงของประชากรที่อาศัยอยู่ในชนบทที่มีเจ้านายเป็นขุนนางที่เริ่มจะลดจำนวนน้อยลงตามลำดับ
พัสสน ศรินทุ

พัสสน ศรินทุ (เกิด 22 เมษายน พ.ศ. 2517) ชื่อเล่น แพท เป็นนักแสดงและนายแบบชาวไทย
ประวัติ.
จบการศึกษาระดับอุดมศึกษาจาก University of Miami จบการศึกษา ปริญญาตรี ด้านการตลาด รัฐฟลอริดา ประเทศสหรัฐอเมริกา เข้าวงการเคยถ่ายแบบ ถ่ายแฟชั่น ถ่ายโฆษณา และแสดงมิวสิกวิดีโอเพลงของ มิกกี้ มีผลงานแสดงเรื่องแรกที่สร้างชื่อคือ บุญตั้งไข่ มีผลงานละครอย่าง ละครเรื่อง รักข้ามคลอง, สี่ไม้คาน, หัวใจมีเงา, อลวนคนไร่ส้ม, ตามรักตามล่า, กิจกรรมชายโสด นอกจากนี้ยังมีผลงานภาพยนตร์อีกหลายเรื่อง
ด้านธุรกิจส่วนตัว เคยทำร้านอาหาร ถึง 2 ครั้ง คือร้านอาหารไทย “lot 24” ที่สุขุมวิท 24 แล้วไม่ประสบความสำเร็จ และผับแอนด์เรสเตอร์รอง “เซเว่น” แต่มีปัญหาภายในหุ้นส่วน จึงขายหุ้นไป ปัจจุบันเป็นพนักงานประจำที่บริษัท เซ็นทรัลพัฒนา จำกัด (มหาชน) หรือ CPN
หายจากวงการนานกว่า 5 ปี ไปทำงานสายการตลาดให้กับบริษัท CPN จากนั้นกลับมาแสดงใน ฮอร์โมน วัยว้าวุ่น ซีซัน 3
โพสต์เกรสคิวเอล

โพสต์เกรสคิวเอล (PostgreSQL) หรือนิยมเรียกว่า โพสต์เกรส (Postgres) เป็นระบบจัดการฐานข้อมูลในลักษณะของซอฟต์แวร์เสรีภายใต้สัญญาอนุญาตบีเอสดี ชื่อเดิมของซอฟต์แวร์คือ โพสต์เกรส ซึ่งต่อมาได้ถูกเปลี่ยนเป็นโพสต์เกรสคิวเอล โดยประกาศออกมาจากทีมหลักในปี 2550 ชื่อของโพสต์เกรสมาจากชื่อ post-Ingres ซึ่งหมายถึงตัวซอฟต์แวร์ที่พัฒนาต่อจากซอฟต์แวร์ชื่ออินเกรส
โพสต์เกรสถูกใช้งานในเว็บไซต์ชื่อดังหลายแห่งเช่น ยาฮู! โซนี่ออนไลน์เกม สไกป์ และไฮไฟฟ์
ประวัติ.
โพสต์เกรสถูกพัฒนาต่อจากโครงการอินเกรสที่มหาวิทยาลัยแคลิฟอร์เนีย เบิร์กลีย์ โดย ไมเคิล สโตนเบรกเกอร์ (Michael Stonebraker) ในปี พ.ศ. 2528 โดยพัฒนาต่อจากอินเกรสที่มีปัญหาในระบบฐานข้อมูล โดยโพสต์เกรสได้มีการเพิ่มชนิดของข้อมูลขึ้นมารวมถึงมีการกำหนดความสัมพันธ์
ปลาปอมปาดัวร์

ปลาปอมปาดัวร์  เป็นปลาน้ำจืดในสกุล "Symphysodon" (/ซิม-ฟี-โซ-ดอน/) ในวงศ์ปลาหมอสี (Cichlidae) ซึ่งเป็นปลาวงศ์ใหญ่ มีจำนวนสมาชิกที่หลากหลายมากกว่า 1,000 ชนิด 
ลักษณะรูปร่าง.
มีรูปร่างทรงกลมเป็นรูปไข่คล้ายจาน ลำตัวแบนข้างมากเหมือนปลาเทวดา ครีบหลังและครีบท้องเรียงเป็นแถวยาวตลอดจนถึงโคนครีบหาง มีลวดลายและสีสันบนลำตัวหลายหลากสีสวยงามตามชนิด มีถิ่นกำเนิดในลุ่มแม่น้ำอเมซอนในทวีปอเมริกาใต้ มีขนาดใหญ่เต็มที่ไม่เกิน 7 นิ้ว มักอาศัยรวมกันเป็นในระดับกลางน้ำที่ไหลเอื่อย ๆ มีพุ่มไม้น้ำขึ้นหนาแน่น มีค่าความเป็นกรดเป็นด่างของน้ำ (pH) ราว 6.4-7.5 
ศัพทมูลวิทยา.
ศัพท์คำว่า "ปอมปาดัวร์" นั้น ได้มาจากชื่อของ มาดาม เดอ ปองปาดูร์ (Madame de Pompadour) สนมนางหนึ่งของพระเจ้าหลุยส์ที่ 15 แห่งฝรั่งเศส (Louis XV de France) ที่กล่าวกันว่า มีความงดงามยิ่ง และชื่อสามัญอีกชื่อหนึ่งที่นิยมเรียกในภาษาอังกฤษก็คือ "ดิสคัส" (Discus) ซึ่งหมายถึงทรงกลม อันมาจากลักษณะของรูปร่างปลานั่นเอง 
การจำแนก.
มีทั้งหมด 3 ชนิด คือ 
แต่ชนิดของปลาปอมปาดัวร์ยังไม่เป็นที่แน่นอน เพราะในข้อมูลบางแหล่ง มิได้แบ่งเช่นนี้ หากแต่แบ่งเป็น "S. aequifasciatus", "S. discus" และ "S. haraldi" และในชนิด "S. tarzoo" ก็ยังมิได้รับการยอมรับอย่างแท้จริง จึงอาจถูกแทนที่ด้วยชนิด "S. haraldi")
การเลี้ยงเป็นปลาสวยงาม.
ปลาปอมปาดัวร์เป็นปลาที่มีสัสันสวยงามมาก จนได้รับฉายาว่า "ราชินีแห่งปลาตู้" ปัจจุบันได้มีการพัฒนาสายพันธุ์ให้มีสีสันที่สวยงามหลากหลายกว่าสีสันตามธรรมชาติมากมาย เช่น "หนังงู, ปอมฯ ห้าสี, ปอมฯ เจ็ดสี, บลูไดมอนด์, ปอมฯ ฝุ่น" เป็นต้น แต่ปลาปอมปาดัวร์เป็นปลาที่มีความอ่อนไหวง่ายมากกับสภาพน้ำและสภาพอากาศ จึงจัดเป็นปลาชนิดหนึ่งที่เลี้ยงยากมาก จำเป็นต้องใช้ฮีตเตอร์เพื่อควบคุมอุณหภูมิ จึงไม่เหมาะกับนักเลี้ยงปลามือใหม่
ปลาปอมปาดัวร์เป็นปลาอีกชนิดหนึ่งที่สามารถเพาะขยายพันธุ์ในตู้เลี้ยงได้ โดยปลาจะวางไข่ติดกับวัสดุใต้น้ำ โดยมากผู้เลี้ยงจะใช้เป็นเครื่องปั้นดินเผา ก่อนปลาจะวางไข่ 3-4 วัน ปลาจะมีอาการสั่นทั้งตัวผู้และตัวเมีย ในวันที่ปลาวางไข่จะสามารถสังเกตได้โดยดูอาการทั้งตัวผู้และตัวเมียจะไม่ยอมออกห่างจากและช่วยกันแทะเล็มเครื่องปั้นดินเผาเพื่อทำความสะอาดตลอดเวลา จากนั้นตัวเมียจะวางไข่บนเครื่องปั้นดินเผาครั้งละ 15-30 ฟอง แล้วตัวผู้จะปล่อยน้ำเชื้อลงบนไข่ แม่ปลาจะใช้เวลาในการวางไข่ประมาณ 2 ชั่วโมง วางไข่ 100-300 ฟอง ไข่ใช้เวลาฟักเป็นตัว 3 วัน หลังจากนั้นอีกราว 3 วัน ลูกปลาจะเริ่มเคลื่อนไหวได้ และจะมาเกาะกินเมือกบนตัวพ่อแม่ปลาเป็นอาหาร จนกระทั่งถึงวันที่ 17 ลูกปลาจึงมีขนาดโตขึ้นและเริ่มห่างจากพ่อแม่
โดยปลาปอมปาดัวร์ได้มีการนำมาเลี้ยงเป็นปลาสวยงามครั้งแรกราวปี ค.ศ. 1930 ที่ประเทศสหรัฐอเมริกาและเยอรมนี แต่ในช่วงแรกยังไม่ประสบความสำเร็จในการเพาะขยายพันธุ์ อันเนื่องจากขาดองค์ความรู้ต่าง ๆ การเพาะขยายพันธุ์ปลาปอมปาดัวร์เกิดขึ้นหลังจากสงครามโลกครั้งที่สองยุติลง ในราวปี ค.ศ. 1950-ค.ศ. 1960 พร้อม ๆ กับปลาสวยงามชนิดอื่น ๆ และปลาปอมปาดัวร์ก็ได้เดินทางมาสู่ประเทศไทยในฐานะปลาสวยงามเป็นครั้งแรกในยุคนั้น 
ในปัจจุบัน ปลาปอมปาดัวร์สายพันธุ์ดั้งเดิมในธรรมชาติ หรือที่เรียกกันว่า ปลาป่า ได้รับความนิยมอย่างยิ่ง เนื่องจากมีความสวยงามในแบบดั้งเดิมตามธรรมชาติ ส่วนใหญ่ยังเป็นปลาที่ต้องจับมาจากแหล่งน้ำในทวีปอเมริกาใต้ อันเป็นถิ่นกำเนิดดั้งเดิม (ฤดูกาลจับปลาปอมปาดัวร์ในธรรมชาติเริ่มในช่วงปลายฤดูน้ำน้อย เมื่อระดับน้ำในแม่น้ำต่าง ๆ ลดลงถึงระดับต่ำสุดในราวเดือนตุลาคม-พฤศจิกายน) จึงมีราคาซื้อขายที่แพงกว่าปลาปอมปาดัวร์ทั่วไป แต่การดูแลเลี้ยงดูทั่วไปก็เหมือนกัน
ข้าวทริติเคลี

ข้าวทริติเคลี  เป็นธัญพืชชนิดหนึ่ง ซึ่งเกิดจากการผสมข้ามพันธุ์ระหว่างข้าวสาลี (Triticum") กับ ข้าวไรย์ ("Secale) โดยมีถิ่นกำเนิดมาจากประเทศสกอตแลนด์และเยอรมนี
การใช้ชื่อ "ทริติเคลี" เกิดจากการผสมคำของภาษาละตินระหว่างคำว่า Triticum" (ข้าวสาลี) กับคำว่า"Secale (ข้าวไรย์) ซึ่งมีที่มาจากการใช้เกสรตัวผู้ของข้าวสาลีผสมพันธุ์กันกับเกสรตัวเมียของข้าวไรย์ ดังนั้นจึงเลือกที่จะใช้สองพยางค์แรกของคำว่า' มานำหน้าพยางค์สุดท้ายของคำ '
ผู้ผลิตข้าวทริติเคลีหลักได้แก่ประเทศ โปแลนด์, เยอรมนี, เบลารุส, ฝรั่งเศส และรัสเซีย โดยองค์การอาหารและการเกษตรแห่งสหประชาชาติ (FAO) ระบุว่าในปี ค.ศ. 2014 มีการเก็บเกี่ยวผลผลิต 17.1 ล้านตันใน 37 ประเทศทั่วโลก
การเพาะปลูกในประเทศไทย.
แม้ในปัจจุบันยังมิได้มีการเพาะปลูกข้าวทริติเคลีในเชิงพาณิชย์ในประเทศไทย แต่อย่างไรก็ตามทางศูนย์นวัตกรรมเทคโนโลยีหลังการเก็บเกี่ยว มหาวิทยาลัยเชียงใหม่ร่วมกับมหาวิทยาลัยต่าง ๆ ได้มีการสนับสนุนการศึกษาและวิจัยศักยภาพในการปลูกข้าวชนิดนี้อยู่เช่นกัน
ศูนย์ข้อมูล

ศูนย์ข้อมูล  เป็นพื้นที่ที่ใช้จัดวางระบบประมวลผลกลางและระบบเครือข่ายคอมพิวเตอร์ขององค์กร โดยมากผู้ใช้งานหรือลูกค้าจะเชื่อมต่อมาใช้บริการผ่านระบบเครือข่ายที่มาจากภายนอก Data Center จึงเปรียบได้กับสมองขององค์กรนั่นเอง การออกแบบ Data Center นั้น โดยมากจะมีหลักการออกแบบโดยคำนึงถึงปัจจัยสำคัญ ต่างๆดังนี้ อาทิเช่น
ความมีเสถียรภาพ.
เนื่องจากศูนย์ข้อมูลส่วนใหญ่ต้องให้บริการตลอดเวลา ไม่มีวันหยุด เสถียรภาพของศูนย์ข้อมูลจึงเป็นสิ่งที่ต้องออกแบบและก่อสร้างให้ได้อย่างถูกต้อง ก่อนอื่นต้องทำความเข้าใจก่อนว่าสิ่งที่อยู่ในศูนย์ข้อมูลคือ เครื่องคอมพิวเตอร์แม่ข่าย (Server) , เครื่องประมวลผลขนาดใหญ่ (Main frame) , เครื่องบันทึกข้อมูล (Storage) , อุปกรณ์เครือข่าย (Network switch) , ข่ายสายสัญญาณ (Data cabling system) และอุปกรณ์สื่อสารต่างๆ
เพื่อให้อุปกรณ์ต่างๆเหล่านี้สามารถทำงานได้ มีอยู่ 4 ประการดังนี้
ฮิวแมนเวปปอน

ฮิวแมนเวปปอน  เป็น รายการทีวีรายสัปดาห์ ออกอากาศทางช่อง "เดอะฮิสทรีแชนแนล"  โดยพิธีกรรายการ (เจสัน แชมเบอส์ กับ บิล ดัฟฟ์) ซึ่งจะเดินทางไปยังประเทศ หรือภูมิภาคที่เป็นแหล่งกำเนิดของศิลปะการต่อสู้ เพื่อนำเสนอประวัติศาสตร์และวัฒนธรรมของประเทศหรือภูมิภาค ผ่านศิลปะการต่อสู้
พิธีกรได้ตระเวนฝึกฝนศิลปะการต่อสู้จากอาจารย์ที่เชี่ยวชาญแต่ละด้าน และสุดท้าย หนึ่งในพิธีกร (หรือบางครั้งอาจจะทั้งสองคน) ก็จะต่อสู้กับนักสู้ผู้เชี่ยวชาญศิลปะการต่อสู้เจ้าถิ่น
จุดเด่นอย่างหนึ่งของรายการคือ การนำเอาคอมพิวเตอร์กราฟิกส์ มาช่วยแสดงเทคนิคในด้านของการกระทำ แรง และผลกระทบ ซึ่งช่วยอธิบายประสิทธิภาพ และการทำงาน ของเทคนิคต่างๆของศิลปะการต่อสู้ในเชิงวิทยาศาสตร์
โจเอล โรดรีโก้

โจโจ้ โรดรีโก หรือ โจเอล โรดรีโก  นักมวยสากลชาวฟิลิปปินส์เกิดเมื่อ 4 กรกฎาคม พ.ศ. 2524 ที่เจนเนอรอล ซานโตส จังหวัดโกตาบาโตใต้ ประเทศฟิลิปปินส์ สถิติการชก 40 ครั้ง ชนะ 10 (น็อค 6) เสมอ 3 แพ้ 27 
ประวัติ.
โรดรีโกขึ้นชกมวยสากลครั้งแรกเมื่อ 8 พฤษภาคม พ.ศ. 2542 ชนะน็อค ยองยอง เบโต ยก 2 ที่ฟิลิปปินส์ จากนั้นโรดรีโก้ขึ้นชกที่ฟิลิปปินส์ และชกชนะเป็นส่วนใหญ่ จน 1 มีนาคม พ.ศ. 2545 จึงได้ชิงแชมป์ WBC เอเชียรุ่นมินิมัมเวท แพ้น็อค สาลิกาเล็ก อ.เอกรินทร์ ยก 2 จากนั้น โรดรีโก้ขึ้นชกแพ้เป็นส่วนใหญ่ รวมทั้งมาแพ้คะแนน ไก่ชน ส.วรพิน ด้วย โรดรีโกได้ชิงแชมป์อีกครั้งเมื่อ 6 สิงหาคม พ.ศ. 2547 ซึ่งเป็นการชิงแชมป์โลกเยาวชนรุ่นฟลายเวท WBC และก็เป็นฝ่ายแพ้น็อค ฟ้าเพชรน้อย ส.จิตรพัฒนาไปแค่ยก 2 เท่านั้น จากนั้นได้ขึ้นชิงแชมป์ WBC เอเชียรุ่นซูเปอร์ฟลายเวทเมื่อ 24 กันยายน พ.ศ. 2547 และเป็นฝ่ายแพ้น็อค เม็ดเงิน กระทิงแดงยิม ยก 3 
หลังจากนั้น โรดรีโก้ขึนชกแพ้ตลอดจนถึง พ.ศ. 2549 หลังจากที่ชกแพ้น็อค ซอนนี่ บอย จาโรเมื่อ 26 มิถุนายน โรดรีโก้หยุดชกไป 3 ปี กลับมาชกอีกครั้งเมื่อ 8 พฤศจิกายน พ.ศ. 2552 ชนะคะแนนโดยเทคนิค ดอนดอน นาวาเรซ แต่หลังจากนั้น โรดรีโก้ก็มีแต่ชกแพ้และเสมอ จนหลังจากชกแพ้คะแนน ชาร์ลี กาบีญา เมื่อ 31 มีนาคม พ.ศ. 2554 แล้วก็ไม่ได้ขึ้นชกมวยอีก
การศึกษาภาษาญี่ปุ่นในประเทศไทย

การศึกษาภาษาญี่ปุ่นในประเทศไทย บันทึกว่ามีจัดการเรียนการสอนยุคแรกเมื่อปีพุทธศักราช 2477 ในระดับมัธยมศึกษาชั้นปีที่ 7-8 แผนกวิสามัญภาษาต่างประเทศ ณ โรงเรียนมัธยมวัดบพิตรภิมุข กรมวิสามัญศึกษา กระทรวงธรรมการ ปัจจุบันคือ มหาวิทยาลัยเทคโนโลยีราชมงคลรัตนโกสินทร์ พื้นที่บพิตรพิมุข จักรวรรดิ และเริ่มการสอนระดับอุดมศึกษาที่คณะอักษรศาสตร์ จุฬาลงกรณ์มหาวิทยาลัย เปิดสอนวิชาภาษาญี่ปุ่นเป็นวิชาเลือกใน พ.ศ. 2487 โดยตำราเรียนที่นิยมใช้ในปัจจุบัน คือ "มินนะ โนะ นิฮงโกะ" ซึ่งเป็นตำราเรียนภาษาญี่ปุ่นที่ใช้กันแพร่หลายทั่วโลก
ตามข้อมูลเมื่อ พ.ศ. 2549 (ค.ศ. 2006) ประเทศไทยมีสถาบันสอนภาษาญี่ปุ่นอยู่ 385 แห่ง ครูสอนภาษาญี่ปุ่น 1,153 คน และนักเรียนอีก 71,083 คน
การสอบวัดระดับความสามารถ.
แต่ละปีมีการสอบวัดระดับความสามารถทางภาษาญี่ปุ่นในประเทศไทยอย่างน้อยสามแห่ง เริ่มแรกจัดเฉพาะในจังหวัดเชียงใหม่และกรุงเทพมหานคร ต่อมาใน พ.ศ. 2546 (ค.ศ. 2006) จึงจัดเพิ่มที่จังหวัดสงขลา ปัจจุบันมีการจัดสอบที่จังหวัดขอนแก่นและอุบลราชธานีด้วย และเปิดรับสมัครสอบวัดระดับเรียนภาษาญี่ปุ่นออนไลน์ JLPT Online โดยสมาคมนักเรียนเก่าญี่ปุ่น (ส.น.ญ.) นอกจากนั้น กรุงเทพมหานครยังเป็นแห่งเดียวในเอเชียตะวันออกเฉียงใต้ที่มีการสอบวัดระดับความสามารถทางภาษาญี่ปุ่นเชิงธุรกิจ (Business Japanese Proficiency Test) ซึ่งเมื่อปี 2546 ได้มีผู้เข้าสอบเป็นจำนวน 232 คน นับได้เป็นร้อยละ 13 ของผู้ทดสอบนอกประเทศญี่ปุ่น
ไวยากรณ์ภาษากอกบอรอก

ไวยากรณ์ภาษากอกบอรอก มีลักษณะคล้ายกับตระกูลภาษาย่อยทิเบต-พม่าอื่นๆ ไม่มีการผันรูปกริยา มีการผันคำนามตามการกโดยเติมปัจจัยต่อท้ายนาม 
บุคคล.
ภาษากอกโบรอกไม่มีการเปลี่ยนรูปกริยาตามบุคคล
จำนวน.
มี 2 แบบ คือ พหูพจน์ กับเอกพจน์ คำที่ใช้แสดงพหูพจน์ มี 2 คำ คือ rok และ sung ใช้ต่อท้ายคำนามหรือสรรพนาม rok ใช้ได้ทั่วไป แต่ sung ใช้กับคำนามที่เป็นบุคคลเท่านั้น คำนามที่มีคุณศัพท์ขยาย จะแสดงพหูพจน์ทีคุณศัพท์แทน เช่น
Bwrwirok Teliamura o thangnai = ผู้หญิงเหล่านั้นจะไปที่เตลิอมุระ (Teliamura)
O bwrwi naithokrok kaham rwchabo = ผู้หญิงสวยเหล่านั้นร้องเพลงได้ดี
เพศ.
มี 4 เพศ คือ บุรุษลึงค์ (เพศชาย) สตรีลึงค์ (เพศหญิง) อลึงค์ (เพศไม่ปรากฏ) และ นปุงสกลึงค์ (ไม่มีเพศ) เช่น borok (ผู้ชาย) เป็นบุรุษลึงค์ bwrwr (ผู้หญิง) เป็น สตรีลึงค์ chwari (เด็ก) เป็น อลึงค์ buphang (ต้นไม้) เป็น นปุงสกลึงค์
การเปลี่ยนเพศของคำ.
ทำได้หลายวิธี เช่น
การกและการลงท้ายการก.
ภาษากอกโบรอก มีการกประธาน การกกรรม การกเครื่องมือ การกคำนาม การกความเป็นเจ้าของ และการกสถานที่ การลงท้ายของแต่ละการกคือ o (ประธาน) nu (กรรม) ha (เครื่องมือ) ni (คำนาม) ni (ความเป็นเจ้าของ) และ o (สถานที่) โดยการลงท้ายเหล่านี้ ใช้ต่อท้ายคำนามและคำสรรพนาม ไม่มีการเปลี่ยนรูปแบบของคำนาม
คำคุณศัพท์.
วางต่อจากคำที่ขยาย ซึ่งใช้กับคำคุณศัพท์ดั้งเดิมเท่านั้น คำคุณศัพท์ ที่เป็นคำยืม อาจเรียงแบบอื่นได้ แบ่งเป็น 4 ระดับ คือ คำคุณศัพท์บริสุทธิ์ คำคุณศัพท์ประกอบ คำคุณศัพท์ขยายกริยา และคำคุณศัพท์ชนิดเค (k) ระดับแรกเป็นได้ทั้งคำดั้งเดิมและคำยืม ส่วนแบบที่ 4 พบเฉพาะคำดั้งเดิมเท่านั้น
ชิกเม ชินลา

ชิกเม โอเซร์ ชินลา (อักษรโรมัน: Jigmi Yoeser Thinley; ་, ไวลี:" 'Jigs-med 'Od-zer 'Phrin-las"; เกิดวันที่ 9 กันยายน ค.ศ. 1952) เป็นนักการเมืองชาวภูฏานที่ดำรงตำแหน่งนายกรัฐมนตรี 2 สมัย และอดีตรัฐมนตรีว่าการกระทรวงการต่างประเทศของภูฏาน ปัจจุบันเป็นหัวหน้าพรรคสหภูฏาน (Druk Phuensum Tshogpa - DPP, Bhutan United Party) ซึ่งชนะการเลือกตั้ง ได้เสียงข้างมากในสภา 44 ที่นั่ง จากทั้งหมด 47 ที่นั่ง ในการเลือกตั้งครั้งแรกของภูฏาน
ชิกเม ชินลา สำเร็จการศึกษาระดับปริญญาโทสาขารัฐประศาสนศาสตร์ จากมหาวิทยาลัยเพนซิลเวเนีย สหรัฐอเมริกา
โรเจอร์ คามาจอร์จ

โรเจอร์ กามาจอร์จ  นักมวยสากลชาวฟิลิปปินส์ เกิดเมื่อ 13 ธันวาคม พ.ศ. 2510 ที่เมือง Cagayan de Oro ประเทศฟิลิปปินส์ สถิติการชก 60 ครั้ง ชนะ 33 (น็อค 3) เสมอ 3 แพ้ 23 
ประวัติ.
คามาจอร์จขึ้นชกมวยสากลครั้งแรกเมื่อ 11 พฤษภาคม พ.ศ. 2528 ชนะคะแนน โทนี เด ลาครูซ การชกของเขาในช่วงแรกชกแพ้และเสมอบ่อยครั้ง จนตั้งแต่ พ.ศ. 2529 เป็นต้นมาจึงชกชนะเป็นส่วนใหญ่ เคยชกชนะคะแนน เนลสัน พูริสมา จน 27 กรกฎาคม พ.ศ. 2530 จึงได้เดินทางมาชิงแชมป์เงารุ่นสตรอเวท WBC ในไทย แต่ทำได้เพียงแพ้น้ฮค อัศวิน ศ.ดุสิต ยก 2 จากนั้น คามาจอร์จยังคงขึ้นชกอย่างต่อเนื่องที่ฟิลิปปินส์ เคยชกชนะคะแนน เรย์ ลีกัส อัลฟอง นาวายา รูดี้ อีดาโน่ และเคยมาชกนอกรอบกับสงคราม ป.เปาอินทร์เมื่อ พ.ศ. 2536 ปรากฏว่าคามาจอร์จแพ้น็อคไปแค่ยก 2 และได้ขึ้นชิงแชมป์เงารุ่นฟลายเวท WBC ที่ว่างเมื่อ 16 กุมภาพันธ์ พ.ศ. 2537 แพ้น็อค จ้าวสิงห์ทอง นครหลวงโปรโมชัน ยก 2 ไม่ได้แชมป์ หลังจากนั้น คามาจอร์จยังมีโอกาสได้ชิงแชมป์อีก 2 ครั้งคือ ชิงแชมป์ OPBF รุ่นไลท์ฟลายเวทเมื่อ 1 กรกฎาคม พ.ศ. 2537 แพ้น็อค ชาง ยังซุน ยก 1 และชิงแชมป์เงารุ่นฟลายเวท WBC เมื่อ 20 ธันวาคม พ.ศ. 2537 แพ้คะแนน แอบดี้ โปฮันที่ อินโดนีเซีย หลังจากชกแพ้โปฮันแล้ว คามาจอร์จชกแพ้ตลอด รวมทั้งมาชกแพ้คะแนน เอกวิทย์ สิงห์ชัชวาลย์ในไทยเมื่อ พ.ศ. 2538 ด้วย หลังจากที่คามาจอร์จชกแพ้คะแนน เซลโซ่ แดงก๊อดเมื่อ 30 ธันวาคม พ.ศ. 2538 แล้ว คามาจอร์จก็แขวนนวมไป
ลาดิสลาโอ บัซเกซ

ลาดิสลาโอ บัซเกซ (Ladislao Vazquez) นักมวยสากลชาวเม็กซิโก เกิดเมื่อ 22 มิถุนายน พ.ศ. 2509 ที่ เม็กซิโก ซิตี ประเทศเม็กซิโก สถิติการชก 52 ครั้ง ชนะ 32 (น็อค 14) เสมอ 2 แพ้ 18
โอสการ์ อันดราเด

"โอสการ์ อันดราเด"" (Oscar Andrade) หรือ โอสการ์ อันดราเด เรนเตเรีย นักมวยสากลชาวเม็กซิโก เกิดเมื่อ 3 กุมภาพันธ์ พ.ศ. 2518 สถิติการชก 69 ครั้ง ชนะ 36 (น็อค 18) เสมอ 2 แพ้ 31
อุทยานแห่งชาติภูซาง

อุทยานแห่งชาติภูซาง อยู่ในเขตอำเภอภูซาง จังหวัดพะเยา และอำเภอเทิง จังหวัดเชียงรายเป็นอุทยานแห่งชาติที่มีอาณาเขตติดต่อประเทศลาว และเป็นพื้นที่มีความอุดมสมบูรณ์ของทรัพยากรป่าไม้และสัตว์ป่า
การจัดตั้ง.
วันที่ 2 พฤศจิกายน 2543 ได้มีพระราชกฤษฎีกากำหนดบริเวณที่ดินป่าน้ำหงาวฝั่งซ้าย ในท้องที่ตำบลตับเต่า ตำบลหงาว อำเภอเทิง จังหวัดเชียงราย และป่าน้ำเปื๋อย ป่าน้ำหย่วน และป่าน้ำลาว ในท้องที่ตำบลภูซาง ตำบลทุ่งกล้วย กิ่งอำเภอภูซาง อำเภอเชียงคำ และตำบลร่มเย็น ตำบลแม่ลาว อำเภอเชียงคำ จังหวัดพะเยา ให้เป็นอุทยานแห่งชาติภูซาง
ลักษณะภูมิประเทศ.
ภูมิประเทศ อุทยานแห่งชาติภูซาง มีพื้นที่เป็นเทือกเขาสลับซับซ้อนติดเขตแดนสาธารณรัฐประชาธิปไตยประชาชนลาว มีความสูงตั้งแต่ 440-1,548 เมตรจากระดับน้ำทะเลปานกลาง ยอดเขาที่สูงที่สุด คือ ยอดเขาดอยผาหม่น มีความสูงประมาณ 1,548 เมตรจากระดับน้ำทะเลปานกลาง เป็นแหล่งต้นน้ำลำธารของแม่น้ำลาว น้ำหงาว น้ำเปื๋อย น้ำบง และน้ำญวน เพื่อหล่อเลี้ยงพื้นที่เกษตรกรรมของประชาชนในเขต อำเภอภูซาง อำเภอเชียงคำ จังหวัดพะเยา และ อำเภอเทิง จังหวัดเชียงราย อาณาเขตติดต่อด้านทิศเหนือ อำเภอเทิง จังหวัดเชียงราย อาณาเขตติดต่อด้านทิศใต้ อำเภอเชียงคำ จังหวัดพะเยา อาณาเขตติดต่อด้านทิศตะวันออก สาธารณรัฐประชาธิปไตยประชาชนลาว อาณาเขตติดต่อด้านทิศตะวันตก อำเภอภูซาง
น้ำตกภูซาง เป็นน้ำตกชั้นเดียว ซึ่งตกลงสู่แอ่งน้ำเบื้องล่างสูงประมาณ 25 เมตร น้ำตกภูซางเป็นน้ำตกที่เป็นกระแสน้ำอุ่น มีอุณหภูมิประมาณ 35 องศาเซลเซียส
ลักษณะภูมิอากาศ.
ภูมิอากาศ แบ่งได้ 3 ฤดู
พืชพรรณและสัตว์ป่า.
สภาพป่าในพื้นที่อุทยานแห่งชาติภูซาง มีความหลากหลายของชนิดป่า ซึ่งสามารถจำแนกเป็นชนิดป่าต่าง ๆ โดยอาศัยปัจจัยทางสภาพภูมิประเทศ สภาพภูมิอากาศ ลักษณะดินและลักษณะของพืชพรรณที่ขึ้นอยู่ได้ 5 ชนิด ดังนี้
สัตว์ป่า ในเขตพื้นที่อุทยานแห่งชาติภูซางมีสัตว์ป่าหลายชนิด เช่น เลียงผา กวาง เก้ง หมูป่า ลิง ค่าง ชะนี กระจง หมาใน ไก่ป่า ไก่ฟ้า กระรอก อีเห็น กระแตเหนือ และนกชนิดต่าง ๆ ที่พบเห็นมากกว่า 150 ชนิด และสัตว์เลื้อยคลาน เช่น ตะกวด เต่าปูลู ตัวนิ่ม งูชนิดต่าง ๆ เป็นต้น ซึ่งอุทยานแห่งชาติภูซางได้กำหนดให้ เต่าปูลู เป็นสัญลักษณ์ประจำอุทยานแห่งชาติภูซาง
การเดินทาง.
อุทยานแห่งชาติภูซางอยู่ห่างจากจังหวัดพะเยาประมาณ 96 กิโลเมตร ไปตามเส้นทาง พะเยา -ดอกคำใต้-จุน-เชียงคำ (ทางหลวงหมายเลข 1021) และอยู่ห่างจากอำเภอเชียงคำประมาณ 20 กิโลเมตร โดยจากเชียงคำ ก่อนถึงโรงเรียนภูซางวิทยาคม เลี้ยวขวาเข้ามา (หมายเลขทางหลวง 1093) ผ่านที่ว่าการอำเภอภูซาง หรือเดินทางจากจังหวัดเชียงราย-เทิง-เชียงคำ ระยะทางประมาณ 100 กิโลเมตร ตามทางหลวงหมายเลข 1021 หากเดินทางโดยรถโดยสารประจำทางจากพะเยา ถึงอำเภอเชียงคำ หรือจาก เชียงราย แล้วต่อรถโดยสารประจำทางขนาดเล็กสายเชียงคำ-บ้านฮวก รถจะผ่านที่ทำการอุทยานแห่งชาติภูซาง
วรรณกรรมลาว

วรรณกรรมลาว ที่มีมาแต่โบราณและเป็นที่รู้จักกันดี มีอยู่หลายเรื่อง โดยมากมักจะเป็นตำนานเรื่องของวีรบุรุษ เช่น พื้นขุนบูลม (ພືນຂຸນບູຣົມ) หนังสือขุน เจือง(ປຶ້ມຫົວຂຸນເຈືອງ) นอกจากนี้ยังมีประเภทนิทานสอนใจหรือคติธรรม เช่น อินทิญาสอนลูก (ອິນທິຍາສອນຫຼານ) ปู่สอนหลาน (ປູ່ສອນຫຼານ)หนังสือเสียวสวาด (ປຶ້ມສຽວສະຫວາດ) ฯลฯ
ในบรรดาวรรณกรรมดังกล่าวนั้น เล่มที่ยอมรับกันว่าอยู่ในชั้นสูงสุด อาจกล่าวว่าเป็นวรรณกรรมสุดยอดของลาวน่าจะได้แก่ หนังสือเสียวสวาด และเรื่องท้าวฮุ่งท้าวเจือง 
หนังสือเสียวสวาด.
บางทีก็เรียกว่า นิทานเสียวสวาด เป็นหนังสือที่โบราณจารย์ลาวได้ประพันธ์ไว้ หนังสือนี้แต่งสมัยใดนั้น ไม่อาจยืนยันได้ชัดเจน แต่ได้รับความนิยมในหมู่ประชาชนลาวไม่น้อยกว่า 300 ปีแล้ว สันนิษฐานว่าจะแต่งในสมัยของพระเจ้าสุริยวงศาธรรมิกราช ต้นฉบับเป็นการจารึกลงไปในใบลาน ซึ่งลาวเรียกว่า หนังสือผูก มีอยู่ 10 ผูก จารึกด้วยตัวอักษรธรรม ซึ่งเป็นอักษรที่เคยใช้แพร่หลายในลาวและในภาคอีสานของไทย ผู้ที่รวบรวมไว้เป็นครั้งแรก คือ ท่านมหาสิลา วีระวงส์ ปราชญ์คนสำคัญของลาว 
หนังสือเสียวสวาดจัดได้ว่าเป็นนิทานสุภาษิตเค้าเรื่องของหนังสือเล่นนี้ คือ มีกฎุมพีผู้หนึ่งอยู่ที่ กรุงพาราณสี มีบุตรชายสองคน คนแรกชื่อ สีเสลียว คนน้อง ชื่อ เสียวสวาด เมื่อ เสียวสวาดอายุได้ 16 ปี กฎุมพีผู้พ่อเห็นว่าตนเองแก่แล้วจึงเรียกบุตรมาสั่งสอนเมื่อ กฎุมพี ผู้นั้นตายแล้วบุตรทั้งสองจึงได้ครองเรือนสืบมา
ต่อมามีพ่อค้าจากเมืองจำปานคร เอาเรือกำปั่น มาจอดอยู่ที่ท่าน้ำแถบหมู่บ้าน เสียวสวาดได้ไปคุ้นเคยกับนายเรือ ต่อมาเมื่อเรือนั้นจะกลับเมืองจำปานคร เสียวสวาดก็ขอเดินทางไปด้วย นายเรือก็ยินดีนัก รับเอาเสียวสวาดเป็นบุตร เมื่อไปในเรือเสียวสวาดได้แสดงความฉลาดหลักแหลมหลายประการ ต่อมาเมื่อไปถึงเมืองจำปานครแล้วนายเรือก็ยกลูกสาวให้เป็นภรรยา
ต่อมาอีก 3 ปี พระยาจำปานครเจ้าแผ่นดินปกครองบ้านเมืองด้วยความไร้ศีลธรรมจึงเกิดอาเพศขึ้นหลายอย่าง ทรงมีความกลัวจึงเกณฑ์ผู้คนมานอนเฝ้ายามที่พระราชวังคืนละ 500 คน เทวดาก็บันดารให้พวกผู้คนที่มานอนเฝ้ายามหลับสนิททุกคน ครั้นตอนดึกพระยาจำปามาตรวจดูเห็นทุกคนหลับจึงเกิดความกริ้วโกรธ ถึงตอนเช้าได้สั่งประหารคนทั้งหมด เป็นดังนี้มาทุกวัน
ต่อมาถึงเวรของนายเรือที่จะต้องถูกเกณฑ์ไปเฝ้ายาม นายเรือนั้นเห็นว่าตนคงไม่พ้นความตายเหมือนกับคนอื่น ๆ จึงเรียกลูกมาสั่งเสีย เสียวสวาดรู้เช่นนั้นก็อาสาไปแทน ครั้นในตอนดึกพระยาจำปาลุกมาตรวจ เห็นคนอื่น ๆ หลับสนิทหมด เว้นแต่เสียวสวาดคนเดียว เสียวสวาดได้ยินเสียงเปิดประตูก็กระแอมขึ้นกล่าว คำคาถาภาษาบาลี พระยาจำปาตกใจจึงเสด็จขึ้น เป็นเช่นนั้นถึงสามครั้ง ครั้งถึงตอนเช้าพวกที่นอนเฝ้ายามก็รอดตายทุกคน พระยาจำปาจึงให้สืบหาตัวคนที่กล่าวพระคาถา เมื่อได้พบกับเสียวสวาดก็ตอบข้อซักถามต่าง ๆ ของพระยาจำปาโดยยกนิทานเปรียบเทียบ พระยาจำปามีความยินดี ตั้งให้เสียวสวาดเป็นราชบัณฑิตประจำพระองค์ ตั้งแต่นั้นมาเสียวสวาดก็สั่งสอนพระยาจำปาและท้าวพระยาทั้งหลาย ให้ตั้งอยู่ในคุณธรรม นครจำปาก็เจริญรุ่งเรือง ไม่มีข้าศึกมารุกรานในที่สุด เสียวสวาดก็ได้เป็นอัครมหาเสนาบดี
วัดท่าฟ้าใต้

วัดท่าฟ้าใต้ อยู่ที่บ้านฟ้าสีทอง หมู่ที่ 11 ตำบลสระ อำเภอเชียงม่วน จังหวัดพะเยา บนเส้นทางสายปง-เชียงม่วน สร้างเมื่อ พ.ศ. 2311 โดยครูธรรมเสนา และพ่อเฒ่าแสนอัฐิ ผู้นำชาวไทลื้อซึ่งอพยพมาจากสิบสองปันนา ลักษณะตัวพระอุโบสถ เป็นทรงเตี้ยก่ออิฐถือปูน หลังคาสามชั้นมุงด้วยแป้นเกล็ด ตามแบบสถาปัตยกรรมไทลื้อ องค์พระประธานแกะสลักจากไม้ประดู่เป็นพระพุทธรูปปางมารวิชัย หน้าตักกว้าง 117.5 เซนติเมตร สูง 227.5 เซนติเมตร ซึ่งอัญเชิญมาจากสิบสองปันนา ประดิษฐานบนฐานชุกชี ทรงสี่เหลี่ยมย่อมุมศิลปะไทลื้อ ประดับด้วยลายปูนปั้นรูปเครือเถา ลงรักปิดทอง ประดับกระจก มีแท่นธรรมาสน์ ลักษณะคล้ายมณฑปหรือปราสาท ฐานสี่เหลี่ยมย่อมุมยี่สิบชั้น ประดับลายปูนปั้นรูปเครือเถาและสัตว์ต่าง ๆ เช่น กวาง ช้าง ม้า นกยูง ลักษณะเด่น คือลวดลายดอกไม้ ที่แพรวพราวไปด้วยกระจก ประดับหลากสี ส่วนวิหารเป็นศิลปะไทลื้อ รูปร่างทรงเตี้ยก่อด้วยอิฐถือปูน หลังคาสามชั้นมุงด้วยแป้นเกล็ด ชั้นที่ 1 เป็นแบบปั้นหยา ครอบวิหารทั้ง 4 ด้าน ชั้นที่ 2-3 ทรงแบบปราสาท มีหน้าบันทางด้านทิศตะวันตก มีหลังคากันสาดรับทั้งสองด้าน
วิหารทรงไทลื้อ ลักษณะก่อด้วยอิฐถือปูน หลังคามี 3 ชั้น มุงด้วยแป้นเกล็ด ชั้นที่ 1 เป็นแบบปั้นหยาครอบตัววิหารทั้ง 4 ด้าน ชั้นที่ 2-3 ทรงแบบปราสาทมีหน้าบัน ทางทิศตะวันออกและทิศตะวันตกมีหลังคากันสาดรับทั้งสองด้าน ตัววิหารทึบ มีประตูไม่กว้างนัก เป็นบานไม้สักผนังด้านข้างมีหน้าต่างเล็ก ๆ โดยรอบทั้ง 4 ด้าน พอให้อากาศถ่ายเทได้ มีความงดงามแปลกตา เชื่อกันว่าสร้างโดยช่างชาวไทยลื้อที่อพยพมาอยู่ในพื้นที่อำเภอเชียงม่วน นอกจากนั้นภายในวิหารยังมีองค์พระประธาน คือ หลวงพ่อสิบสองปันนา ซึ่งแกะมาจากไม้ประดู่เป็นพระพุทธรูปปางมารวิชัย ศิลปะล้านนา และมีฐานชุกชีเป็นลวดลายของศิลปกรรมเฉพาะถิ่นของสิบสองปันนา ซึ่งกรมศิลปากร ได้ขึ้นทะเบียนไว้เป็นโบราณ เมื่อ 27 ตุลาคม 2524
วนอุทยานไดโนเสาร์แก่งหลวง

วนอุทยานไดโนเสาร์แก่งหลวง เป็นวนอุทยานในอำเภอเชียงม่วน จังหวัดพะเยา ส่วนหนึ่งของอุทยานแห่งชาติดอยภูนาง เป็นสถานที่ค้นพบซากกระดูกไดโนเสาร์ ตั้งอยู่ที่บ้านหนองกลาง หมู่ที่7 ตำบลบ้านมาง อำเภอเชียงม่วน จังหวัดพะเยา กระดูกที่พบเป็นกระดูกไดโนเสาร์ซอโรพอด ซึ่งเป็นไดโนเสาร์กินพืชขนาดใหญ่ คอยาว หางยาว เดินสี่ขา ขนาดไดโนเสาร์น่าจะยาวตั้งแต่ 15 เมตรขึ้นไป และคาดว่าจะมีชีวิตอยู่มาไม่น้อยกว่า 130 ล้านปี ปัจจุบันซากโครงกระดูกไดโนเสาร์ที่ขุดพบและแบบจำลองจัดแสดงอยู่ในพิพิธภัณฑ์ไดโนเสาร์เชียงม่วนในเขตวนอุทยาน การค้นพบนี้เป็นไดโนเสาร์ตัวแรกที่ค้นพบในภาคเหนือ ค้นพบในระหว่างปี พ.ศ. 2545 – 2552 โดยคณะสำรวจที่นำโดย วรวุธ สุธีธร จากกรมทรัพยากรธรณี
นอกจากนี้ในพื้นที่วนอุทยานยังเป็นที่ตั้งของแก่งหลวง ส่วนหนึ่งของแม่น้ำยม
ธเนศ วรากุลนุเคราะห์

ธเนศ วรากุลนุเคราะห์ (เกิด 9 กันยายน พ.ศ. 2501) ชื่อเล่น เอก เป็นนักร้อง นักแสดงชาวไทย และที่ปรึกษาสมาคมนักแสดง (ประเทศไทย)
ประวัติ.
ธเนศ วรากุลนุเคราะห์ มีภูมิลำเนาเดิมอยู่ที่จังหวัดสมุทรสงคราม เป็นพี่ชายร่วมสายโลหิตของ ศรัณยู วงษ์กระจ่าง โดยมีพี่น้อง 4 คน แต่ว่าศรัณยูใช้คนละนามสกุลกัน เนื่องจากในวัยเด็กนั้นศรัณยูถูกป้าขอไปเลี้ยงเป็นบุตรบุญธรรม) ธเนศจบการศึกษาจาก คณะบริหารธุรกิจ มหาวิทยาลัยรามคำแหง สาขาการโฆษณาและประชาสัมพันธ์ และเป็นศิษย์เก่าจากมหาวิทยาลัยเทคโนโลยีราชมงคลตะวันออก วิทยาเขตอุเทนถวาย มีผลงานแสดงละครเวที เรื่องมัทนะพาธา ผลงานละครโทรทัศน์เรื่อง "38 ซอย 2" "บาปบริสุทธิ์" "ร้อยชีวิต" "เทวดาตกสวรรค์" ผลงานแต่งเพลงประกอบละครเรื่อง "พิษสวาท" และเป็นนักจัดรายการวิทยุของคลื่นไนท์สปอต และมีผลงานเพลงอัลบั้ม แดนศิวิไลซ์ (ควบคุมการผลิตโดย อัสนี โชติกุล), คนเขียนเพลง บรรเลงชีวิต, กดปุ่ม, และ ร็อกกระทบไม้
นอกจากนี้ยังเป็นผู้ก่อตั้งค่ายเพลงอิสระ มิวสิค บั๊กส์ (Music Bugs) ที่ถือกำเนิดมาในยุคเพลงอินดี้เฟื่องฟู เมื่อช่วง พ.ศ. 2539 โดยมีเอ็มจีเอ เป็นผู้จัดจำหน่าย ศิลปินเบอร์แรกของค่าย คือ จิโรจ วรากุลนุเคราะห์ น้องชายคนเล็กของธเนศ ออกอัลบั้มชื่อ แม่แรง มีศิลปินที่ประสบความสำเร็จอย่าง ละอ่อน (ซึ่งในภายหลังเป็น บอดี้สแลม), บิ๊กแอส, ฟรายเดย์, ลาบานูน, เกิร์ล, พีค, แบชเชอร์
หลังจากครบรอบ 10 ปี ค่ายเพลงมิวสิคบั๊กส์ เขาจึงได้วางมือจากการดูแลค่ายเพลงมายาวนาน เพื่อมีเวลาอยู่กับครอบครัวและตัวเองมากขึ้น ประกอบกับได้ร่วมติดตามปฏิบัติธรรมกับพระอาจารย์นวลจันทร์ กิตติปัญโญ ทั้งในประเทศและต่างประเทศ จากนั้นเขาได้กลับมาทำงานเพลงอีกครั้ง และมีโอกาสได้รับความเมตตาจากพระอาจารย์นวลจันทร์ สร้างสรรค์โปรเจกต์ "เพลงคีตภาวนาธรรม" ที่เข้าใจง่ายขึ้น จึงเกิดเป็นกลุ่ม "ด้วงแมง แสดงธรรม" สำหรับการจัดกิจกรรมเพลงคีตธรรมนี้ และล่าสุด กลางปี 2558 ได้เปิดค่ายเพลงใหม่ที่ชื่อ Rock Opera House Records พร้อมกลับมาทำเพลงในฐานะ "นักร้อง" อีกครั้ง กับเพลง "ว่าง" ซึ่งเป็นเพลงแรก หลังจากทิ้งช่วงจากวงการเพลงมานานร่วม 20 ปี 
ปัจจุบัน มีผลงานในด้านการแสดง ทั้งภาพยนตร์และละครทางทีวี ซึ่งกลับมาร่วมงานแสดงภาพยนตร์อีกครั้ง โดยร่วมมือระหว่างไทยกับสิงคโปร์ เรื่อง Pop Aye มายเฟรนด์ ใน พ.ศ. 2560 รวมถึงภาพยนตร์เรื่อง ฉลาดเกมส์โกง โดย GDH ในปีเดียวกัน 
นอกจากผลงานในด้านการแสดงแล้ว เขาให้ความสนใจในด้านการเขียนบทและกำกับภาพยนตร์ รวมถึงล่าสุด ได้เข้าร่วมหนึ่งในคณะก่อตั้ง เป็นที่ปรึกษาสมาคมนักแสดงแห่งประเทศไทยอีกด้วย
ผลงานการแต่งเพลง.
หมายเหตุ โดยแต่งให้คนอื่นขับร้อง (ใช้นามปากกาว่า กิดาการ)<br>
พ.ศ. 2533
พ.ศ. 2534
พ.ศ. 2539
ผู้จัดละครและผู้กำกับการแสดง.
ผลงานละครโทรทัศน์ทั้งหมดในฐานะผู้จัดละครบริษัท สามัญการละคร จำกัด ร่วมกับ หัทยา วงษ์กระจ่าง ภรรยาน้องชาย
โดยทำหน้าที่ต่อจากน้องชาย ศรัณยู วงษ์กระจ่าง อดีตนักแสดงที่เสียชีวิตอย่างกะทันหัน
รางวัล.
รางวัลโทรทัศน์ทองคำ
รางวัล The Guitar Mag 1992 
รางวัลภาพยนตร์แห่งชาติ สุพรรณหงส์ 
รางวัลชมรมวิจารณ์บันเทิง
ไททัน (ดาวบริวาร)

ไททัน  คือ ดาวบริวารที่มีขนาดใหญ่ที่สุดของดาวเสาร์ มีระยะห่างจากดาวเสาร์เป็นลำดับที่ 20 เป็นดาวบริวารดวงเดียวที่เป็นที่ทราบกันว่ามีชั้นบรรยากาศที่หนาแน่น และเป็นวัตถุเพียงชนิดเดียวนอกจากโลกที่มีการค้นพบว่ามีร่องรอยของน้ำอยู่บนดาว ไททันมีขนาดเส้นผ่านศูนย์กลางใหญ่กว่าดาวบริวารของโลกประมาณ 50 เปอร์เซ็นต์ และมีมวลมากกว่าประมาณ 80 เปอร์เซ็นต์ เป็นดาวบริวารที่มีขนาดใหญ่เป็นอันดับ 2 ในระบบสุริยะ รองจากดาวบริวารแกนีมีดของดาวพฤหัสบดี และมีขนาดใหญ่กว่าดาวเคราะห์ที่เล็กที่สุดซึ่งคือ ดาวพุธ (ถึงแม้ว่าจะมีมวลน้อยกว่าเพียงครึ่งเดียวก็ตาม) 
ผู้คนได้รู้ว่าไททันเป็นดาวบริวารดวงแรกของดาวเสาร์ หลังจากที่ถูกค้นพบเมื่อปี พ.ศ. 2198 (ค.ศ. 1655) โดยคริสตียาน เฮยเคินส์ (Christiaan Huygens) นักดาราศาสตร์ชาวดัตช์
ไททันประกอบด้วยน้ำ น้ำแข็ง และหินเป็นหลัก ด้วยความหนาแน่นของชั้นบรรยากาศของไททัน ทำให้เราไม่มีข้อมูลเกี่ยวกับพื้นผิวของมันมากนัก จนกระทั่งยานอวกาศ "กัสซีนี-เฮยเคินส์" (Cassini–Huygens) ได้เดินทางไปถึงในปี พ.ศ. 2547 (ค.ศ. 2004) รวมถึงการค้นพบทะเลสาบไฮโดรคาร์บอนเหลว บริเวณขั้วของดาวโดยดาวเทียม ลักษณะของพื้นผิวนั้น ทางธรณีวิทยาถือว่ายังค่อนข้างใหม่ ถึงแม้ว่าจะประกอบด้วยภูเขาและภูเขาไฟน้ำแข็ง (cryovolcano) ก็ตาม
ชั้นบรรยากาศของไททันประกอบด้วยไนโตรเจนเป็นส่วนใหญ่ สภาพอากาศจะมีเมฆมีเทนและอีเทน ลมและฝน ซึ่งทำให้เกิดสภาพพื้นผิวที่มีลักษณะคล้ายกับโลกของเรา เช่น ทะเลทราย และแนวชายฝั่ง
อันเดรย์ โบโกลยุบสกี

อันเดรย์ ยูร์เยวิช โบโกลยุบสกี (#เปลี่ยนทาง; สวรรคต 28 มิถุนายน ค.ศ. 1174) เป็นเจ้าชายแห่งวลาดีมีร์-ซุซดัลใน ค.ศ. 1157 จนกระทั่งสวรรคต ในช่วงสงครามระหว่างตระกูลเจ้าชายที่เกิดซ้ำแล้วซ้ำเล่า อันเดรย์ร่วมกับยูรี โดลโกรูคี พระราชบิดา เข้ายึดเคียฟใน ค.ศ. 1149 เป็นการชั่วคราว จากนั้น 20 ปีต่อมา พระราชโอรสของพระองค์เป็นผู้นำในการปล้นสะดมเคียฟ (ค.ศ. 1169) พระองค์ได้รับการประกาศเป็นนักบุญในคริสตจักรรัสเซียออร์ทอดอกซ์เมื่อ ค.ศ. 1702
หน่วยปฏิบัติการพิเศษทางอากาศ

สเปเชียลแอร์เซอร์วิส (อักษรย่อ: SAS) เป็นหน่วยรบพิเศษของกองทัพบกบริติช ก่อตั้งขึ้นในปี 1941 เป็นหน่วยระดับกรม และต่อมาจัดระเบียบใหม่เป็นเหล่าในปี 1950 หน่วยปฏิบัติหน้าที่หลายบทบาทรวมทั้งการลาดตระเวนลับ การต่อต้านการก่อการร้าย การปฏิบัติโดยตรงและการช่วยเหลือตัวประกัน สารสนเทศและการปฏิบัติหน้าที่ส่วนมากเกี่ยวกับหน่วยเป็นความลับมาก และรัฐบาลบริติชและกระทรวงกลาโหมไม่ออกความเห็นเนื่องจากปฏิบัติการของหน่วยมีความละเอียดอ่อน
เหล่าฯ ปัจจุบันประกอบด้วยกรมปฏิบัติการพิเศษทางอากาศที่ 22 ซึ่งเป็นองค์ประกอบตามแบบของ เช่นเดียวกับ และ (กรมปฏิบัติการพิเศษทางอากาศที่ 21 (อาร์ทิสส์) (สำรอง) และกรมปฏิบัติการพิเศษทางอากาศที่ 23 (สำรอง) เคยเป็นหน่วยสำรองภายใต้การบัญชาการปฏิบัติการของ ตั้งแต่ ค.ศ. 2014–ถึง ค.ศ. 2019) 
หน่วยปฏิบัติการพิเศษทางอากาศมีรากเหง้าในปี 1941 และสงครามโลกครั้งที่สอง มีการก่อตั้งใหม่เป็นส่วนหนึ่งของกองทัพรักษาดินแดนในปี 1947 ชื่อนายนรินทร์ คำริน กรมปฏิบัติการพิเศษทางอากาศที่ 21 (อาร์ทิสส์) ส่วนกรมปฏิบัติการพิเศษทางอากาศที่ 22 ซึ่งเป็นส่วนหนึ่งของกองทัพตามแบบ มีชื่อเสียงและเป็นที่รู้จักทั่วโลกหลังการช่วยเหลือตัวประกันเกือบทั้งหมดยกเว้นหนึ่งคนระหว่างการปิดล้อมสถานเอกอัครราชทูตอิหร่านในปี 1980 ซึ่งมีการแพร่สัญญาณโทรทัศน์0620857035
เต๊งหงวน

เต๊งหงวน หรือ ติงหยวน (ถึงแก่กรรม 26 กันยายน ค.ศ. 189) ชื่อรองว่า เจี้ยนหยาง เป็นนักการเมืองและขุนศึกชาวจีนที่มีชีวิตอยู่ในช่วงปลายราชวงศ์ฮั่นตะวันออกของจีน ใน ค.ศ. 189 ทั้งเขาและตั๋งโต๊ะได้ถูกเรียกตัวให้เข้าสู่เมืองราชธานีลกเอี๊ยงมาพร้อมกับกองทัพทหารส่วนตัวแต่ละคนเพื่อช่วยเหลือในการโค่นล้มอำนาจของสิบขันที อย่างไรก็ตาม เต๊งหงวนถูกสังหารในที่สุดโดย ลิโป้ ลูกน้องที่เขาไว้เนื้อเชื่อใจซึ่งถูกตั๋งโต๊ะซื้อตัวไว้แล้ว 
ชีวประวัติ.
จากบันทึกวีรบุรุษหรืออิงเสียงจี้(英雄記) ของอองซัน(หวังช้าน) เต็งหงวนเกิดในตระกูลยากจน มีความกล้าหาญและขี่ม้าเก่งยิงเกาทัณฑ์แม่น ในช่วงแรกของการเข้ารับราชการเป็นนายอำเภอ(ลิ่ง-令) จึงมีความรับผิดชอบสูง ไม่เคยละเลยหน้าที่ ไม่ว่าจะต้องเผชิญความเสี่ยงแค่ไหนในการเผชิญหน้ากับอาชญากรและโจรป่าก็จะออกนำหน้าเสมอ ในที่สุดเขาได้รับการแต่งตั้งเป็นผู้ตรวจราชการมณฑลเป๊งจิ๋ว (并州; มณฑลฉ่านซีในปัจจุบัน) เมื่อเขาได้พบกับลิโป้ ความสามารถด้านการรบของนักรบหนุ่มนั้นได้สร้างความประทับใจให้กับเต็งหงวนอย่างมาก จึงแต่งตั้งให้เป็นหัวหน้าทหารคนสนิทและรับเป็นบุตรบุญธรรมของตนซึ่งลิโป้ได้ทำหน้าที่อารักขาเต็งหงวนอย่างใกล้ชิด 
ในเดือนพฤษภาคม ค.ศ. 189 จักรพรรดิฮั่นหลิงสวรรคต แม่ทัพใหญ๋โฮจิ๋นได้เรียกเต๊งหงวนให้เข้ามาในเมืองราชธานีลกเอี๊ยงพร้อมกับกองทัพประจำแคว้นของเขาเพื่อช่วยเหลือในการโค่นล้มอำนาจของสิบขันที อย่างไรก็ตาม ก่อนที่เต๊งหงวนจะมาถึง สิบขันทีได้ลอบสังหารโฮจิ๋นเสียแล้ว ตั๋งโต๊ะ ขุนศึกจากแคว้นเหลียงจิ๋ว (涼州; ตะวันตกของมณฑลกานซู่ในปัจจุบัน) ซึ่งถูกโฮจิ๋นเรียกตัวมาเช่นกัน มาถึงลกเอี๊ยงก่อนเต๊งหงวนและกำจัดสิบขันจนสิ้นซาก เข้าควบคุมกองกำลังทหารในเมืองหลวง
ภายหลังจากที่เต๊งหงวนเดินทางมาถึง ตั๋งโต๊ะสามารถซื้อตัวลิโป้ให้กลายเป็นลูกน้องของตนได้สำเร็จ ลิโป้ได้สังหารเต๊งหงวนและมอบศีรษะที่ถูกตัดมามอบให้แก่ตั๋งโต๊ะในที่สุด
ในวรรณกรรมสามก๊ก.
ในวรรณกรรมอิงประวัติศาสตร์ในศตวรรษที่ 14 เรื่องสามก๊ก เป็นเรื่องแต่งเกินจริงของเหตุการณ์ที่เกิดขึ้นก่อนและช่วงยุคสมัยสามก๊ก ในบทที่ 3 เต๊งหงวนกลายเป็นศัตรูของตั๋งโต๊ะ ภายหลังจากที่เขาออกมาคัดค้านแผนการของตั๋งโต๊ะที่จะทำการปลดจักรพรรดิฮั่นเซ่าตี้ลงจากราชบังลังก์ และอัญเชิญตันหลิวอ๋องหองจูเหียบให้ขึ้นครองราชย์เป็นจักรพรรดิเซี่ยนตี้ อย่างไรก็ตาม ตั๋งโต๊ะไม่สามารถสังหารเต๊งหงวนได้เพราะมีลิโป้ บุตรบุญธรรมของเต๊งหงวนซึ่งเป็นนักรบที่น่าเกรงขามคอยอารักขาปกป้องเขาอยู่ 
ลิซก ข้าราชการในสังกัดตั๋งโต๊ะซึ่งมาจากเมืองเดียวกันกับลิโป้ ได้อาสาที่จะเกลี้ยกล่อมลิโป้ให้แปรพักตร์เข้ากับฝ่ายตั๋งโต๊ะ เขาได้นำม้าเซ็กเธาว์ซึ่งเป็นยอดอาชาที่มีชื่อเสียงเลี่ยงลือและของขวัญอันล้ำค่าอื่น ๆ มาด้วย เขาได้เข้าพบกับลิโป้ที่ค่ายนอกเมือง ลิโป้ถูกดึงดูดใจด้วยของขวัญอันล้ำค่าและถูกลิซกโน้มน้าวใจ ลิโป้จึงตัดสินใจที่จะทรยศหักหลังบิดาบุญธรรมและแปรพักตร์ไปเข้ากับฝ่ายตั๋งโต๊ะ คืนนั้น ลิโป้ได้บุกเข้าไปสังหารเต๊งหงวนในเต๊นท์ที่พักของเขาพร้อมกับตัดศีรษะของเขา แล้วนำศีรษะที่ถูกตัดมาเป็นของบรรณาการมอบให้แก่ตั๋งโต๊ะในวันรุ่งขึ้น
มาร์โค เมาเร่อ

มาร์โค เมาเร่อ  เกิดเมื่อวันที่ 27 มกราคม พ.ศ. 2527 เป็นนักร้องแนวเพลงฮิปฮอป ลูกครึ่ง ไทย-จีน-เยอรมัน ชื่อของมาร์โค ตั้งตามนักแข่งมอเตอร์ไซค์ ที่คุณพ่อชอบดูการแข่งขัน โดยตั้งตามนักแข่งมอเตอร์ไซค์ที่ชื่อ วาเลนติโน่ รอสซี่ หรือ มาร์โค
มาร์โคเป็นพี่ชายของนักแสดง มาริโอ้ เมาเร่อ และมีผลงานร่วมกันในนาม PsyCho & Lil’Mario กับอัลบั้มแรก PsyCho & Lil’Mario:Dem Crazy Boyz สังกัด N.Y.U.CLUB ออกวางขายเมื่อวันที่ 31 ตุลาคม พ.ศ. 2550 เป็นอัลบั้มในสไตล์ ฮิปฮอป อาร์แอนด์บี ฟังก์
ประวัติ.
มาร์โค เป็นบุตรคนโตของโรแลนด์ เมาเร่อ กับพันธุ์ทิพา อัครธีรนัย (หรือ สุวรรณรัตน์) สำเร็จการศึกษาจากมหาวิทยาลัยอัสสัมชัญ คณะนิเทศศาสตร์ สาขาวิชาการสื่อสารโฆษณา
มาร์โคเริ่มการทำงานเพลง โดยเริ่มทำอัลบั้ม Phoenix 13 BKC 2003 จากนั้นก็ทำหน้าที่เป็นไฮพ์แมนให้กับ ดาจิม ในอัลบั้มกิ๊กทั่วไทย และยังได้ร้องร่วมกับ Raw Uncut Family จากนั้นจึงทำงานร่วมกับน้องชาย เป็นอัลบั้มภาษาอังกฤษล้วน
นอกจากนี้มาร์โคยังเคยมีผลงานถ่ายโฆษณามาบ้าง และยังได้ร่วมแสดงบทเล็กๆ เป็นพี่ชายมาริโอ้ในภาพยนตร์เรื่อง "เฟรนด์ชิพ เธอกับฉัน" อีกด้วย
ถนนอ่อนนุช

ถนนอ่อนนุช (อักษรโรมัน: Thanon On Nut) ซึ่งมีชื่อเดิมว่า ซอยสุขุมวิท 77 เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 12 กิโลเมตร แนวถนนขนานไปกับคลองพระโขนงและคลองประเวศบุรีรมย์ แยกจากถนนสุขุมวิทที่ทางแยกอ่อนนุชในท้องที่แขวงพระโขนงเหนือ เขตวัฒนา ไปทางทิศตะวันออกเฉียงเหนือ ข้ามคลองบางนางจีนเข้าท้องที่แขวงอ่อนนุช เขตสวนหลวง เมื่อถึงซอยอ่อนนุช 9 จึงโค้งไปทางทิศตะวันออกเฉียงใต้ แล้วไปทางทิศตะวันออกและทิศตะวันออกเฉียงเหนือ จากนั้นตัดกับถนนศรีนครินทร์ที่ทางแยกสวนหลวง (ศรีนุช) ไปทางทิศเดิม ข้ามคลองหนองบอนเข้าท้องที่แขวงประเวศ เขตประเวศ ตัดกับถนนพัฒนาการที่ทางแยกต่างระดับอ่อนนุช-พัฒนาการ ไปทางทิศตะวันออก ตัดกับถนนเฉลิมพระเกียรติ ร.9 ที่ทางแยกประเวศ ตัดกับถนนกาญจนาภิเษก (วงแหวนรอบนอกตะวันออก) ที่ทางแยกต่างระดับอ่อนนุช และตัดกับถนนสุขาภิบาล 2 ที่ทางแยกโรงพยาบาลสิรินธร ก่อนไปสิ้นสุดที่คลองตาพุก โดยมีถนนที่ตรงต่อเนื่องไปคือถนนลาดกระบังมุ่งหน้าสู่ท้องที่แขวงลาดกระบัง เขตลาดกระบังต่อไป
ถนนอ่อนนุช เป็นถนนขนาด 4 ช่องจราจร ไม่มีเกาะกลาง ในช่วงทางแยกอ่อนนุชถึงทางแยกสวนหลวง และ 6 ช่องจราจร มีเกาะกลาง ตั้งแต่ทางแยกสวนหลวงถึงถนนลาดกระบัง
ภูมิกมล ผดุงรัตน์

ภูมิกมล ผดุงรัตน์ เป็นศิลปินช่างภาพ จบการศึกษาจากมหาวิทยาลัยออริกอน สหรัฐอเมริกา เคยเป็นอาจารย์ที่สาขาศิลปะภาพถ่าย คณะศิลปะและการออกแบบ มหาวิทยาลัยรังสิต อยู่ระยะหนึ่ง เป็นผู้ก่อตั้งแกลเลอรี่ 253 ภายหลังลาออกแต่ยังเป็นอาจารย์พิเศษและเป็นกรรมการผู้ทรงคุณวุฒิในคณะกรรมการศิลปนิพนธ์ของสาขาศิลปะภาพถ่าย และสถาบันการศึกษาอื่นอีกหลายแห่ง 
ช่วงต้นทศวรรษปี ค.ศ. 1980.
เริ่มต้นจากเด็กโหลดฟิล์ม - เจ้าหน้าที่ห้องแล็บ / ห้องมืดของหนังสือพิมพ์เล็กๆ ใน Lane County, โอเรกอน แลัวขยับขึ้นมาเป็นช่างภาพประจำกองบรรณาธิการ เป็นระยะเวลาสั้นๆ ต่อมาในปลายทศวรรษ เริ่มทำงาน conceptual photography เริ่มมีงานแสดงและขายได้บ้างเล็ก ๆ น้อย ๆ
ช่วงทศวรรษของปี ค.ศ. 1990 ถึงต้นศตวรรษที่ 21.
สาขาวิชานิเทศศาสตร์ มหาวิทยาลัยสุโขทัยธรรมาธิราช (ปี พ.ศ. 2547 - 48) 
ภูมิกมล ผดุงรัตน์ เป็นศิลปินที่มีชีวิตจิตใจมุ่งมั่นอยู่กับงานภาพถ่าย นำเสนอผลงานในแบบศิลปภาพถ่ายหลังสมัยใหม่ (Postmodern Photography) สะท้อนภาพสังคมในยุคปัจจุบัน ที่โดดเด่นคือชุดที่มีผู้ตั้งชื่อให้ว่า "ชุดกระทำชำเรากับเนกาทิฟ" เป็นงานที่นำเนกาทิฟมาตัดต่อ สร้างสรรค์เนื้อหาเรื่องราวขึ้นมาและใช้เทคนิค Hand Colored ทำให้ได้งานสร้างสรรค์เป็นทิศทางใหม่เกิดขึ้น มีผลงานภาพถ่ายที่โดดเด่นและเป็นต้นแบบที่เป็นแบบอย่างและแนวทางแก่ศิลปินรุ่นใหม่ ๆ หลายคน อาทิ ศิรวัชร นาคอินทนนท์ อุกฤษณ์ จอมยิ้ม และเอกลักษณ์ นับถือสุข นอกจากผลงานภาพถ่าย ภูมิกมล ผดุงรัตน์ยังเขียนบทความทางด้านการถ่ายภาพที่ให้ความรู้ และเป็นประโยชน์แก่ผู้สนใจมากมาย 
นอกเหนือจากงานทางด้านการถ่ายภาพแล้วยังสนใจทางด้านภาพยนตร์ เขียนบทภาพยนตร์ อันเป็นบทบาทใหม่อีกอย่างหนึ่งที่ภูมิกมล ผดุงรัตน์ หันมาให้ความสนใจ
สุขุม นวลสกุล

รองศาสตราจารย์ สุขุม นวลสกุล (เกิด 8 มกราคม พ.ศ. 2486) เป็นนักพูดและนักวิชาการทางรัฐศาสตร์ชาวไทย อดีตอธิการบดีมหาวิทยาลัยรามคำแหง อดีตคณบดีคณะรัฐศาสตร์ มหาวิทยาลัยรามคำแหง 
ประวัติ.
เกิดเมื่อวันที่ 8 มกราคม พ.ศ. 2486 ที่ตำบลสะเตง อำเภอเมือง จังหวัดยะลา โดยเป็นลูกคนสุดท้องในบรรดาพี่น้องทั้งหมด 8 คน (ชาย 4 หญิง 4) บิดามีบรรดาศักดิ์เป็นคุณหลวง (หลวงอนุกูลประชากิจ) ก่อนการเปลี่ยนแปลงการปครอง พ.ศ. 2475 โดยที่ครอบครัวมีธุรกิจประเภทอสังหาริมทรัพย์
เริ่มศึกษาที่โรงเรียนอัสสัมชัญศรีราชา แล้วไปศึกษาต่อยังโรงเรียนอัสสัมชัญ โดยขณะเรียนได้เรียนในสายวิทยาศาสตร์เพราะมีความตั้งใจจะเป็นแพทย์ แต่คะแนนวิชาทางเคมีหรือชีววิทยาได้ไม่ดี แต่กลับได้คะแนนดีในวิชาภาษาไทย จึงเปลี่ยนไปสอบเอนทรานซ์สายสังคมศาสตร์แทน ซึ่งสอบได้คณะรัฐศาสตร์ มหาวิทยาลัยธรรมศาสตร์ จบการศึกษาในปี พ.ศ. 2511 (รุ่นที่ 15) ด้วยการใช้เวลาศึกษานานถึง 5 ปี ต่อมาได้เรียนระดับปริญญาโทวิทยาศาสตรมหาบัณฑิต (รัฐศาสตร์และสังคมวิทยา) มหาวิทยาลัยเท็กซัส เอแอนด์เอ็ม (Master of Science [government & Sociology] Texas A & M University) สหรัฐอเมริกา และได้ศึกษาเพิ่มเติมที่สถาบันจิตวิทยาความมั่นคง กองบัญชาการทหารสูงสุด ได้รับประกาศนียบัตรสงครามจิตวิทยา
การทำงาน.
เมื่อครั้งจบปริญญาตรี ได้ทำงานเป็นคอลัมนิสต์ในนิตยสารมวยไทยอยู่ 6 เดือน ก่อนจะเดินทางไปศึกษาต่อที่สหรัฐอเมริกา เมื่อจบปริญญาโทในปี พ.ศ. 2514 ได้เข้าทำงานเป็นอาจารย์ในมหาวิทยาลัยรามคำแหง ซึ่งเพิ่งก่อตั้ง นับเป็นคณาจารย์รุ่นบุกเบิกของมหาวิทยาลัยด้วยคนหนึ่ง จนกระทั่งได้รับตำแหน่งทางวิชาการเป็นรองศาสตราจารย์ และได้เป็นคณบดีคณะรัฐศาสตร์ จนถึงตำแหน่งอธิการบดี เมื่อปลายปี พ.ศ. 2525 และยุติการรับราชการตั้งแต่ปี พ.ศ. 2542 ก่อนเกษียณอายุราชการจริงหลายปี
สุขุมมีชื่อเสียงเป็นที่รู้จักกันเป็นอย่างดีจากการวิทยากร พิธีกร นักพูด ในรายการอภิปราย ปราศรัย โต้วาที ทอล์คโชว์ต่าง ๆ รวมทั้งได้จัดรายการทางวิทยุ รายการโทรทัศน์ ในปัจจุบันเป็นวิทยาการให้ความเห็นทางการเมืองและเรื่องทั่วไปทางช่อง 3 โดยเป็นพิธีกรประจำรายการ ก๊วนข่าวเช้าวันหยุด คู่กับ กฤษนะ ละไล
การเมือง.
สุขุมสนใจและติดตามการเมืองตั้งแต่ปี พ.ศ. 2500 ในสมัยรัฐบาลจอมพล แปลก พิบูลสงคราม เมื่ออายุเพียง 15 ปี ต่อมาได้เป็นที่ปรึกษาทางการเมืองให้แก่พลเอก เปรม ติณสูลานนท์ อดีตนายกรัฐมนตรี
ในระหว่างดำรงตำแหน่งอธิการบดีและที่ปรึกษาของพลเอกเปรม ได้เกิดเหตุนักศึกษาของมหาวิทยาลัยรามคำแหงผู้หนึ่ง ได้เข้าทำร้ายร่างกายพลเอกเปรม ด้วยการชกหน้าและด่าทอด้วยคำหยาบ ขณะที่ พล.อ.เปรมเป็นประธานในพิธีปิดการแข่งขันกีฬามหาวิทยาลัย ที่ทางมหาวิทยาลัยรามคำแหงเป็นเจ้าภาพ จนพลเอกเปรมต้องเข้ารักษาตัวที่โรงพยาบาล สุขุมได้แสดงความรับผิดชอบด้วยการลาออกทันที แต่ทว่าทางสภามหาวิทยาลัย โดย ศาสตราจารย์ประภาศน์ อวยชัย ประธานสภามหาวิทยาลัย ได้มีมติให้ดำรงตำแหน่งต่อ
ถนนลาดกระบัง

ถนนลาดกระบัง (อักษรโรมัน: Thanon Lat Krabang) เป็นถนนสายสำคัญสายหนึ่งของกรุงเทพมหานคร มีระยะทางทั้งหมดประมาณ 8.7 กิโลเมตร เดิมมีชื่อเรียกว่าซอยสุขุมวิท 77 (ถนนอ่อนนุช) มีจุดเริ่มต้นต่อจากถนนอ่อนนุชที่สะพานข้ามคลองตาพุก ในท้องที่แขวงลาดกระบัง เขตลาดกระบัง ไปทางทิศตะวันออก ผ่านถนนกิ่งแก้ว ถนนร่มเกล้า ทางเข้าท่าอากาศยานสุวรรณภูมิ ถนนฉลองกรุง และไปสิ้นสุดที่สะพานข้ามคลองหัวตะเข้ ซึ่งจากจุดนี้ไปก็จะเป็นถนนหลวงแพ่ง
โครงการในอนาคต.
ในอนาคตจะมีโครงการก่อสร้างทางยกระดับอ่อนนุช-ลาดกระบัง เพื่อแก้ปัญหาการจราจรที่มีความคับคั่ง โดยมีจุดเริ่มต้นจากสะพานข้ามคลองหนองคล้า ใกล้กับซอยลาดกระบัง 9/7 ยกระดับไปตามเกาะกลางของถนน ผ่านทางเข้าถนนฉลองกรุง แยกลาดกระบัง 54 ข้ามคลองหัวตะเข้เข้าสู่ถนนหลวงแพ่ง ผ่านวัดพลมานีย์ แล้วลงไปสิ้นสุดที่หน้าสำนักงานประปาสาขาสุวรรณภูมิ ของการประปานครหลวง บนถนนหลวงแพ่ง รวมระยะทาง 3.9 กิโลเมตร โดยก่อสร้างเป็นทางยกระดับขนาด 4 ช่องจราจร โดยได้เริ่มปิดการจราจรบางส่วนเพื่อก่อสร้างตั้งแต่วันที่ 16 เมษายน พ.ศ. 2564 และคาดว่าจะแล้วเสร็จในปี พ.ศ. 2566
เหตุการณ์สำคัญ.
เมื่อวันที่ 10 กรกฎาคม พ.ศ.2566 เวลา 18.00 น. ทางยกระดับอ่อนนุช-ลาดกระบัง ที่อยู่ในระหว่างการก่อสร้าง ได้เกิดการพังถล่มลงมา และได้ทับรถของประชาชนที่สัญจรอยู่ รวมถึงคนงานก่อสร้างเป็นจำนวนมาก เหตุการณ์นี้เกิดขึ้นที่บริเวณปั๊มน้ำมัน ปตท. สาขาถนนหลวงแพ่ง ไปจนถึงบริเวณด้านหน้าสรรพสินค้าโลตัส สาขาลาดกระบัง (เส้นทางขาเข้ามุ่งหน้าไปสนามบินสุวรรณภูมิ) โดยสิ่งที่ถล่มลงมา เป็นเสาตอม่อ และตัวคานรับน้ำหนักของตัวถนน จากเหตุการณ์นี้ได้สร้างความเสียเป็นจำนวนมาก ซึ่งมีผู้ได้รับบาดเจ็บจากการถูกเศษปูนถล่มลงมา 13 ราย และเสียชีวิตอีก 2 ราย นอกจากนี้ยังมีรถยนต์ถูกทับติดอยู่ในซากปูนอีกสิบคัน
เฟี้ยว์ฟ้าว สุดสวิงริงโก้

เฟี้ยวฟ้าว สุดสวิงริงโก้ หรือชื่อเดิม อชิตะ สิกขมานา, อชิตะ วุฒินันท์สุระสิทธิ์, อชิตะ ธนาศาสตนันท์, หนูอิมอิม ก้าวมหัศาจรรย์ ตามลำดับ ชื่อเล่นว่า อิม และเป็นที่รู้จักในชื่อ อิม อชิตะ (เกิด 27 มีนาคม พ.ศ. 2525) เป็นนักแสดงและพิธีกรหญิงชาวไทย 
เฟี้ยวฟ้าวเกิดที่อำเภอฝาง จังหวัดเชียงใหม่ เป็นบุตรคนเล็กจากทั้งหมดสองคนของโชคชัย วุฒินันท์สุระสิทธิ์ เป็นชาวไทยเชื้อสายจีน กับชโรชินี สิกขมานา เป็นลูกครึ่งเนปาลกับพม่า และมีพี่ชายชื่อฟ้าว์เฟี้ยว สุดสวิงริงโก้ (ชื่อเดิม อิชยะ สิกขมานา) จบการศึกษาชั้นมัธยมศึกษาที่โรงเรียนยุพราชวิทยาลัย และศึกษาต่อที่สถาบันราชภัฏเชียงใหม่ เริ่มเข้าสู่วงการบันเทิงจากการประกวดดัชชี่บอยแอนด์เกิร์ล ได้รองอันดับ 1 ดัชชี่เกิร์ลปี 2001
สุรพงษ์ เอี่ยมพิชัยฤทธิ์

ผู้ช่วยศาสตราจารย์ สุรพงษ์ เอี่ยมพิชัยฤทธิ์ เกิดมาในตระกูลช่างภาพโดยแท้ ในปัจจุบันนี้คนในสังคมจำนวนมากที่รู้จักร้านถ่ายภาพโบราณ "ศิลป์ธรรมชาติ" ที่ตลาดร้อยปีสามชุก หลายคนเคยไปถ่ายภาพที่ร้านนี้มาแล้ว ที่ร้านถ่ายภาพโบราณนี้คือที่กำเนิดของบุคคลผู้มีนามว่า สุรพงษ์ เอี่ยมพิชัยฤทธิ์ จบการศึกษาจากสถาบันเทคโนโลยีราชมงคล วิทยาเขตเทคนิคกรุงเทพ (ปัจจุบันคือมหาวิทยาลัยเทคโนโลยีราชมงคลกรุงเทพ)
ปัจจุบัน สุรพงษ์ เอี่ยมพิชัยฤทธิ์ เป็นอาจารย์ประจำที่สาขาศิลปะภาพถ่าย คณะศิลปะและการออกแบบ มหาวิทยาลัยรังสิต มีตำแหน่งทางวิชาการเป็นผู้ช่วยศาสตราจารย์ และเป็นหัวหน้าสาขาศิลปะภาพถ่าย สุรพงษ์ เอี่ยมพิชัยฤทธิ์ เป็นผู้เชี่ยวชาญด้านการถ่ายภาพสี เชี่ยวชาญเรื่องโซนซิสเต็ม มีผลงานด้านการถ่ายภาพ
และร่วมแสดงงานกับกลุ่มศิลปินภาพถ่ายต่าง ๆ อยู่เสมอ ๆ
ความสนใจอีกด้านหนึ่งที่ผู้ช่วยศาสตราจารย์สุรพงษ์ เอี่ยมพิชัยฤทธิ์ สนใจคือการถ่ายภาพด้วยกล้องรูเข็ม สร้างกล้องรูเข็มแบบต่าง ๆ 
ขึ้นมาถ่ายภาพและมีผลงานที่ถ่ายด้วยกล้องรูเข็มเป็นจำนวนมาก นับว่าเป็นแนวทางการทำภาพศิลปะอืกแนวหนึ่ง
ที่ผู้ช่วยศาสตราจารย์สุรพงษ์ เอี่ยมพิชัยฤทธิ์ มีความถนัด
ธีระ สูตะบุตร

ศาสตราจารย์ ธีระ สูตะบุตร นายกสภามหาวิทยาลัยเกริก อดีตอธิการบดีมหาวิทยาลัยเกษตรศาสตร์ อดีตรัฐมนตรีว่าการกระทรวงเกษตรและสหกรณ์ ในรัฐบาล พล.อ.สุรยุทธ์ จุลานนท์ เป็นเจ้าของกิจการโรงเรียนพิชญศึกษา เกิดวันที่ 21 ธันวาคม พ.ศ. 2484 เป็นบุตรนายหิรัญ สูตะบุตร อดีตอธิบดีกรมสรรพากร และนางเรณู สูตะบุตร อดีตอาจารย์ใหญ่โรงเรียนสมถวิลราชดำริ
ชีวิตส่วนตัว.
สมรสกับ อาจารย์ ดร. สุนงนาท สูตะบุตร ผู้อำนวยการโรงเรียนพิชญศึกษา มีบุตรชื่อ เด็กหญิง ธนิดา สูตะบุตร (เสียชีวิตตั้งแต่ 3 ขวบ) ดร.หรินทร์ สูตะบุตร นักทรัพยากรบุคคลเชี่ยวชาญ สำนักพัฒนาบุคลากร สำนักงานเลขาธิการสภาผู้แทนราษฎร นาย ธีร์ภัทร สูตะบุตร อดีตผู้ช่วยรองนายกรัฐมนตรีด้านเศรษฐกิจ ซึ่งเสียชีวิตในวันที่ 9 กุมภาพันธ์ พ.ศ. 2561 อาจารย์ ดร.ธนัย สูตะบุตร รองผู้อำนวยการโรงเรียนพิชญศึกษา และนาย ธีรทัศ สูตะบุตร
การศึกษา.
ศาสตราจารย์ ธีระ สูตะบุตร หรือที่รู้จักกันในนาม ศ.ดร.ธีระ สูตะบุตร สำเร็จการศึกษาจากโรงเรียนอัสสัมชัญ สำเร็จการศึกษาระดับปริญญาตรีจากมหาวิทยาลัยเกษตรศาสตร์ และได้รับทุนรัฐบาลไปศึกษาต่อที่ประเทศสหรัฐอเมริกา กระทั่งสำเร็จการศึกษาระดับปริญญาเอก สาขา Plant Pathology จากมหาวิทยาลัยแคลิฟอร์เนีย
ในปี พ.ศ. 2560 ธีระ สูตะบุตร ได้รับปริญญาปรัชญาดุษฎีบัณฑิตกิตติมศักดิ์ (นวัตกรรมและเทคโนโลยีการเกษตร) จากมหาวิทยาลัยเทคโนโลยีราชมงคลอีสาน
การทำงาน.
ศ.ดร.ธีระ สูตะบุตร ได้รับราชการเป็นอาจารย์ที่ ภาควิชาโรคพืช คณะเกษตร มหาวิทยาลัยเกษตรศาสตร์ ในปี พ.ศ. 2511 และได้รับการเลื่อนตำแหน่งตามลำดับ โดยได้ดำรงตำแหน่ง ศาสตราจารย์ ตั้งแต่ปี พ.ศ. 2534 ในช่วงระหว่างปี พ.ศ. 2539 ถึง พ.ศ. 2545 ศ.ดร.ธีระ สูตะบุตร ได้ดำรงตำแหน่ง อธิการบดีมหาวิทยาลัยเกษตรศาสตร์ อย่างต่อเนื่องถึงกว่า 6 ปี กระทั่งเกษียณอายุราชการเมื่อวันที่ 30 กันยายน พ.ศ. 2545 ในระหว่างที่ดำรงตำแหน่งอธิการ ศ.ดร.ธีระ สูตะบุตร ได้รับตำแหน่งประธานกรรมการบริหารกีฬามหาวิทยาลัยแห่งประเทศไทย และได้เป็นผู้ที่มอบปริญญาดุษฎีบัณฑิตกิตติมศักดิ์ให้กับนายไทเกอร์ วูดส์ ถึงโรงแรมที่พักด้วยตัวเอง
ภายหลังเหตุการณ์รัฐประหาร 19 กันยายน พ.ศ. 2549 ศ.ดร.ธีระ สูตะบุตร ในวัย 65 ปีได้รับเชิญเข้าร่วมรัฐบาลพล.อ.สุรยุทธ์ จุลานนท์ โดยได้ดำรงตำแหน่ง รัฐมนตรีว่าการกระทรวงเกษตรและสหกรณ์ 
ภายหลังพ้นตำแหน่งรัฐมนตรีแล้ว ศ.ดร.ธีระ สูตะบุตร ได้กลับไปบริหารกิจการโรงเรียนเอกชนในย่านปากเกร็ดเป็นประธานโรงเรียนพิชญศึกษา ของตนเองโดยไม่ยุ่งเกี่ยวกับการเมือง
มูลนิธิซอฟต์แวร์เสรี

มูลนิธิซอฟต์แวร์เสรี (ชื่อย่อ: FSF) เป็นองค์กรไม่แสวงหากำไรที่ก่อตั้งโดย ริชาร์ด สตอลล์แมน เมื่อวันที่ 4 ตุลาคม พ.ศ. 2528 (ค.ศ. 1985) เพื่อสนับสนุนแนวทางซอฟต์แวร์เสรี มีจุดประสงค์ต้องการให้สามารถเผยแพร่และแก้ไขซอฟต์แวร์คอมพิวเตอร์ได้โดยปราศจากข้อจำกัดใดๆ มูลนิธินี้จดทะเบียนในรัฐแมสซาชูเซตส์ สหรัฐอเมริกา
ตั้งแต่เริ่มก่อตั้งจนถึงราวกลางคริสต์ทศวรรษที่ 1990 ทุนส่วนใหญ่ของมูลนิธินำไปใช้จากนักพัฒนามาเขียนซอฟต์แวร์เสรีสำหรับโครงการกนู แต่นับจากกลางคริสต์ทศวรรษที่ 1990 เป็นต้นมา พนักงานและอาสาสมัครของมูลนิธิส่วนใหญ่ทำงานด้านกฎหมาย และปัญหาทางโครงสร้างของแนวทางซอฟต์แวร์เสรีและชุมชนของซอฟต์แวร์เสรี
เพื่อให้สอดคล้องกับเป้าหมาย คอมพิวเตอร์ของมูลนิธิทุกเครื่องใช้แต่ซอฟต์แวร์เสรีเท่านั้น
สงครามสืบราชบัลลังก์สเปน

สงครามสืบราชบัลลังก์สเปน  (ค.ศ. 1702–ค.ศ. 1714) ซึ่งรวมทั้งสงครามพระนางแอนน์ (Queen Anne's War) ใน ทวีปอเมริกาเหนือเป็นสงครามครั้งสำคัญครั้งหนึ่งของทวีปยุโรปเกี่ยวกับปัญหาการสืบสันติวงศ์ของบัลลังก์สเปน ซึ่งเป็นผลให้มีการเปลี่ยนความสมดุลทางอำนาจในยุโรป ผู้เป็นผู้นำทางทหารที่สำคัญ ๆ ในสงครามครั้งนี้ก็ได้แก่โคลด ลุยส์ เฮคเตอร์ แห่งวิลลาร์ส, เจมส์ ฟิทซเจมส์ ดยุกแห่งเบอร์วิก, จอห์น เชอร์ชิล ดยุกแห่งมาร์ลบะระ และเจ้าชายเออแฌนแห่งซาวอย
ในปี ค.ศ. 1700 พระเจ้าการ์โลสที่ 2 แห่งสเปนสวรรคตและทรงทิ้งทุกสิ่งทุกอย่างให้ดยุกแห่งอองชู พระนัดดาในพระเจ้าหลุยส์ที่ 14 แห่งฝรั่งเศส และผู้กลายมาเป็นพระเจ้าเฟลีเปที่ 5 แห่งสเปน สงครามจึงค่อย ๆ ประทุขึ้นโดยจักรพรรดิเลโอโปลด์ที่ 1 แห่งโรมันอันศักดิ์สิทธิ์ ราชวงศ์ฮับส์บูร์ก ทรงต่อสู้เพื่อรักษาบัลลังก์สเปนไว้กับฮับส์บูร์ก เมื่อพระเจ้าหลุยส์ที่ 14 เริ่มขยายดินแดนอย่างรวดเร็ว ประเทศอื่น ๆ ในยุโรปโดยเฉพาะราชอาณาจักรอังกฤษ โปรตุเกส และเนเธอร์แลนด์จึงเข้าร่วมเป็นพันธมิตรกับจักรวรรดิโรมันอันศักดิ์สิทธิ์เพื่อต่อต้านฝรั่งเศส รัฐอื่น ๆ เข้าร่วมในสงครามต่อต้านฝรั่งเศสและสเปนเพื่อจะหวังที่ได้ดินแดนเพิ่ม หรือเพื่อป้องกันการเสียดินแดนที่ครองอยู่ สงครามไม่จำกัดอยู่แต่ในยุโรปเท่านั้นแต่ในทวีปอเมริกาเหนือซึ่งรู้จักระหว่างชาวอาณานิคมอังกฤษในนามว่า “สงครามพระราชินีนาถแอนน์” และจากทหารคอร์แซรส์และโจรสลัดหลวง (privateers) ตามแนวสเปน (Spanish Main) — แนวฝั่งทะเลของสเปนในทวีปอเมริกาเหนือตั้งแต่บริเวณริมฝั่งรัฐฟลอริดาปัจจุบันเรื่อยลงไปทางเม็กซิโกลงไปจนถึงทางตอนเหนือของทวีปอเมริกาใต้ มีการประมาณการว่ายอดผู้เสียชีวิตในสงครามครั้งนี้อาจสูงถึง 400,000 คน
สนธิสัญญา.
สงครามสงบลงด้วยการลงนามในสนธิสัญญาอูเทร็คท์เมื่อวันที่ 11 เมษายน ค.ศ. 1713 และ การประชุมราสชตัทครั้งที่ 1 ค.ศ. 1714 (First Congress of Rastatt 1714) ผลจากสงครามคือพระเจ้าเฟลีเปที่ 5 ยังคงเป็นพระเจ้าแผ่นดินสเปนแต่ถูกยกเลิกสิทธิในการสืบราชบัลลังก์ฝรั่งเศสซึ่งเป็นการป้องการการรวมตัวระหว่างราชอาณาจักรสเปนและฝรั่งเศส ออสเตรียไดัรับดินแดนที่เคยเป็นของสเปนในอิตาลีและเนเธอร์แลนด์ทั้งหมด ความมีอิทธิพลเหนือกว่า  ประเทศใด ๆ ในยุโรปของฝรั่งเศสต่อยุโรปก็สิ้นสุดลงและปรัชญาการสร้างความสมดุลทางอำนาจ (balance of power) กลายมาเป็นส่วนหนึ่งของความสัมพันธ์ระหว่างประเทศซึ่งกล่าวถึงในสนธิสัญญาอูเทรชท์
สมเด็จพระเจ้าจอร์จที่ 4 แห่งสหราชอาณาจักร

สมเด็จพระเจ้าจอร์จที่ 4 แห่งสหราชอาณาจักร  (12 สิงหาคม ค.ศ. 1762 – 26 มิถุนายน ค.ศ. 1830) เป็นพระมหากษัตริย์ราชวงศ์ฮันโนเฟอร์ของสหราชอาณาจักรบริเตนใหญ่และไอร์แลนด์ และพระมหากษัตริย์แห่งฮาโนเวอร์ แห่งราชอาณาจักรฮันโนเฟอร์ ระหว่างวันที่ 29 มกราคม ค.ศ. 1820 จนสวรรคตเมื่อวันที่ 26 มิถุนายน ค.ศ. 1830
พระเจ้าจอร์จที่ 4 เสด็จพระราชสมภพเมื่อวันที่ 12 สิงหาคม ค.ศ. 1762 ที่พระราชวังวินด์เซอร์ บาร์คเชอร์ สหราชอาณาจักร เป็นพระราชโอรสในสมเด็จพระเจ้าจอร์จที่ 3 แห่งสหราชอาณาจักร และ สมเด็จพระราชินีชาร์ล็อทเทอแห่งสหราชอาณาจักร ทรงเสกสมรสกับคาโรลีเนอแห่งเบราน์ชไวค์-ว็อลเฟินบึทเทิล ก่อนขึ้นครองราชย์สมเด็จพระเจ้าจอร์จที่ 4 ทรงเป็นผู้สำเร็จราชการแทนพระองค์เมื่อพระราชบิดา มีพระอาการหนักจากโรคที่ขณะนั้นไม่ทราบสาเหตุที่พระอาการคล้ายกับผู้เป็นโรคจิต แต่ในปัจจุบันเชื่อกันว่าทรงเป็นโรคพอร์ฟิเรีย (porphyria) 
สมัยรีเจ็นซี (English Regency) หรือช่วงระยะเวลา 9 ปีที่เจ้าชายผู้สำเร็จราชการแทนพระองค์สิ้นสุดลงเมื่อพระเจ้าจอร์จที่ 3 เสด็จสวรรคตเมื่อปี ค.ศ. 1820 และเป็นปีที่ได้รับชัยชนะในสงครามนโปเลียน  ในยุโรป
พระเจ้าจอร์จที่ 4 เป็นพระมหากษัตริย์ที่มีพระนิสัยดื้อรั้นและมักจะทรงเข้ายุ่งเกี่ยวทางการเมืองโดยเฉพาะในเพิ่มเสรีภาพให้แก่โรมันคาทอลิก แต่ไม่เท่าพระราชบิดา เกือบตลอดสมัยที่ทรงเป็นผู้สำเร็จราชการแทนพระองค์และสมัยที่ครองราชย์ผู้ที่ควบคุมรัฐบาลในฐานะนายกรัฐมนตรีแห่งสหราชอาณาจักรคือโรเบิร์ต เจ็นคินสัน เอิร์ลแห่งลิเวอร์พูลที่ 2
พระเจ้าจอร์จที่ 4 เป็นที่รู้จักในประวัติศาสตร์ในการที่ทรงเป็นแบบอย่างของการใช้ชีวิตอย่างฟุ่มเฟือยตลอดพระชนม์ชีพ ในปี ค.ศ. 1797 ทรงมีน้ำหนักถึง 17 สโตน (111 กิโลกรัม หรือ 245 ปอนด์) ในปี ค.ศ. 1824 เครื่องรัดพระองค์ (corset) ต้องทำสำหรังรอบเอว 50 นิ้ว (127 เซนติเมตร) พระเจ้าจอร์จที่ 4 ไม่ทรงมีความสัมพันธ์ที่ดีนักกับพระราชบิดาและพระมเหสีผู้ที่ทรงห้ามมิให้เข้าพิธีราชาภิเษกของพระองค์ ทรงเป็นผู้อุปถัมภ์ลักษณะการใช้ชีวิตอันหรูหราฟุ้งเฟ้อ ในระหว่างรัชสมัยของพระองค์ทรงจ้างให้สถาปนิกจอห์น แนช ให้สร้างวังหลวง (Royal Pavilion) ที่หรูหราแบบจินตนาการที่ไบรทตันเมืองริมทะเลทางใต้ของอังกฤษ และบูรณะพระราชวังบัคคิงแฮม และเซอร์เจฟฟรี ไวแอ็ทวิลล์ให้บูรณะปฏิสังขรณ์พระราชวังวินด์เซอร์ และทรงมีอิทธิพลในการก่อตั้งพิพิธภัณฑ์วิจิตรศิลป์แห่งชาติแห่งลอนดอน และ ราชวิทยาลัยแห่งลอนดอน (King's College London)